הוועדה המיוחדת לזכויות הילד, כנסת 25, פרוטוקול מספר 43, 2024-01-01 00:00

אליהו דלל: צוהריים טובים, שלום לכולם, בישיבה אנחנו נדון בנושא של מיגון גנים

אליהו דלל:  לצערי לא כל משרדי הממשלה יכלו להגיע, למרות זאת החלטתי יחד עם מיטל להבי כן לקיים את הישיבה, לעשות דיון, לשמוע אתכם, לעשות סיעור מוחות, ואנחנו נעשה גם ישיבה משותפת או נפרדת בזמן שיתאים, כדי שמשרדי הממשלה יהיו

תמי ברנע: יש פה את משרד החינוך

אליהו דלל: בסדר, מי שנמצא כדי שנוכל לקדם את האג'נדה

אליהו דלל:  אני רוצה לומר כמה דברים על ההתחלה

אליהו דלל:  מוסדות החינוך לגיל הרך הם רבים ולא ממוגנים לצערי

אליהו דלל:  אני יכול להעיד, יש לי נכד בגן פרטי, וכדי שהגן יהיה ממוגן, בעל אותו גן היה צריך להשקיע הרבה מאוד כסף, זה מאות אלפי שקלים וזה לא הולך ברגל

אליהו דלל:  מצד שני, אם אין גם ממוגן ההורים לא יכולים לחזור לעבודה, ולא הכול נמצא בידי משרד מסוים

אליהו דלל:  חלק בידי משרד העבודה, וחלק בידי משרד החינוך

אליהו דלל:  בפועל, רוב המקומות לומדים בקפסולות ובאופן חלקי, ההורים מתקשים לעבוד באופן רציף כי הם דואגים לילדים

אליהו דלל:      "הורים יקרים, במהלך תרגיל ירידה למקלטים לצערנו לא הצלחנו לעמוד בזמנים הנדרשים, מבקשת מכולכם להגיע לאסוף את הילדים מהגן"

אליהו דלל:  ככה כתבה מנהלת אשכול גנים באחד הישובים במרכז הארץ להורים

אליהו דלל:  לא צריך להגיד לכם מה זה עושה, זה מכניס ללחץ לא רק את ההורים, אלא את כל המשפחה

אליהו דלל:  אם ההורה לא יכול, הוא מבקש מהסבא או מהסבתא

אליהו דלל:  זה עוד מצב טוב, כי יש מקומות שאין בהם לאן ללכת

אליהו דלל:  הפער במיגון במערכת החינוך במקומות רבים בארץ, בבתי הספר, ובמיוחד בגני הילדים משאיר עדיין ילדים רבים בבית, ובמקרה של ילדים קטנים גם את הוריהם

אליהו דלל:      רבים מגני הילדים בישראל בממוצע הם ללא המרחב המוגן, אולם גם אלה המוגנים, אינם בהכרח שמישים

אליהו דלל:  אם בשל הזנחה של המקלטים, שלא ניתן לשהות בהם, ובטח שלא להפעיל בהם גן או כיתה, או מפני שהמרחק מהם אל הגן ואל הכיתה לא מאפשר הגעה בזמן

אליהו דלל:  במסגרות פרטיות של הגיל הרך המצב קשה במיוחד

אליהו דלל:  הם ממוקמים בבתים שלפעמים הם ישנים, לא תקניים, ואם יש אפילו ממ"ד, אז הוא בקושי מספיק לשישה ילדים ולא יותר מזה

אליהו דלל:       ישנה פה בעיה, ואין ספק שבקטע הזה גם הרשויות המקומיות, העירוניות, וגם משרדי הממשלה צריכים לתת יד בנושא הזה

אליהו דלל:  ללא סיוע, אי אפשר לצפות מגן פרטי לבנות את אותו הממ"ד שיספיק לכל ילדי הגן

אליהו דלל:  בבקשה, משרד הביטחון

אליהו דלל:  אני חייב לומר שלפני כשבוע היינו בביקור בפיקוד העורף, והתרשמתי לטובה מפיקוד העורף בכל הנושאים הקשורים לילדים ונוער

אליהו דלל:  נעבור למשרד החינוך עד שנעלה את משרד הביטחון בזום

אליהו דלל:  בבקשה, משרד החינוך, בוקר טוב, תציג את עצמך

שאלתיאל רם: שאלתיאל רם, מנהל אגף חירום של משרד החינוך

שאלתיאל רם:  אני יכול לעשות סקירה ארוכה על הנושא של מעונות מאז שהאחריות של המעונות עברה למשרד בתחום הפיקוח, ולא בתחום של הבינוי וכל התכנון

שאלתיאל רם:  קודם כול אני מתנצל בשם מנהלת אגף הבינוי שהייתה אמורה להיות יחד איתי, היא אמונה על כל התכלול של תחום הבינוי במשרד, בין היתר גם על הנושא של פרוגרמת מעונות וכל הקליטה של הדבר הזה, כי כמו שאתם יודעים, זה בתהליך

שאלתיאל רם:      אני אחראי בעיקר על תחום ההכנה של מנהלות המעונות לחירום

שאלתיאל רם:  כמובן במקומות שיש לנו סמכות להפעיל, בתיאום עם פיקוד העורף

שאלתיאל רם:  עשינו את המקסימום גם בתיאום עם הארגונים, ויש כאן את ארגון חיבה שיושבים איתנו והם גם חלק מהתהליך של החשיבה והלמידה

שאלתיאל רם:  אנחנו קיבלנו את המעונות בינואר 2021, ובעצם מאז אנחנו עושים תהליך בתחום של- - -     

אליהו דלל: יש לכם נתונים, כמה גנים לא ממוגנים, או כמה גנים ניתן להפעיל?     

שאלתיאל רם: אנחנו מדברים על מעונות? או גם גנים?     

אליהו דלל: גם וגם

שאלתיאל רם: בנושא גני הילדים אנחנו- - -     

אליהו דלל: גני ילדים זה 3-6?     

שאלתיאל רם: כן בדיוק, כדי שנפריד כי זה שני דברים שונים

אליהו דלל: בסדר, תן לי את הנתונים גם לפה וגם לפה

שאלתיאל רם: מבחינת גני ילדים, יש היום 22,000 גני ילדים

שאלתיאל רם:  יש לנו בסך הכול נתונים על 3,000 גנים

שאלתיאל רם:  אנחנו התחלנו עכשיו- - -     

אליהו דלל: 3,000 שהם לא מוגנים?     

שאלתיאל רם: לא, נתונים על מצב המיגון שלהם

אליהו דלל: אוקיי

שאלתיאל רם: ואנחנו עכשיו נכנסים לתהליך של סקר מיגון ב-22,000 גנים

אליהו דלל: תוך כמה זמן תשלימו את הסקר?     

שאלתיאל רם: אנחנו שינינו את השיטה, לפעול דרך הרשויות המקומיות

שאלתיאל רם:  אני מעריך שתוך שנתיים אנחנו נגיע לדבר הזה

אליהו דלל: סקר? לא זה לא הגיוני

שאלתיאל רם: סקר זה תהליך ארוך

שאלתיאל רם:  יש 5,500- - -     

אליהו דלל: מה אתם מבקשים מהרשות? לאפיין, לדעת כמה גנים יש, איזה גנים יש ברשות, ואם הם נמצאים במצב של מוגנות או לא, זאת השאלה

שאלתיאל רם: כן, אבל זה לא שאלון תקשובי, אנחנו מגיעים לשטח ובודקים את הנושא

אליהו דלל: בואו נעשה את זה קצת יותר קצר, לפני אתם מגיעים לשטח

אליהו דלל:  אני חושב שאפשר לקבל רשימה כזאת, הרי אתם לא צריכים עכשיו ללכת רשות רשות

אליהו דלל:  אתם מתקשרים לרשות, מבקשים מהם תוך שבוע, שבועיים

אליהו דלל:  אני הייתי סגן ראש עיר, אם היו מבקשים ממני, משרד החינוך, כמה בתי ספר יש לך, כמה גנים יש לך, מה מוגן, לא מוגן, זהו

שאלתיאל רם: גם אצל הרשויות יש תאריך

אליהו דלל: בסדר, אז בואו ניקח חודש

אליהו דלל:  אני חושב שזה לא צריך לקחת יותר מזה

שאלתיאל רם: אני נותן נתון ריאלי

אליהו דלל: לא, אז בוא נבדיל בין סקר ארוך, לאיזשהו סקר לידיעה מיידית

שאלתיאל רם: אני מתכוון לסקר שהוא עמוק יותר, שהוא בודק את כל התחומים

אליהו דלל: אתה יודע, בעוד שנתיים אני לא אהיה פה, ובטח עוד הרבה לא יהיו פה, ואז חבל על הדיון הזה בכלל

קרן אוחנה איוס: בעוד שנתיים גם הגן שלי יהיה סגור

אליהו דלל: אז אני מבקש- - -     

שאלתיאל רם: שאלתם שאלה מקצועית, עניתי תשובה מקצועית

מיטל להבי: מותר הבהרה רק? 22,000 גנים הם גנים עירוניים? או גם גילאי 0-3? או שאתה מדבר רק על 3- - -     

שאלתיאל רם: לא, רק הגנים

שאלתיאל רם:  חוק חינוך חובה הוא גילאי 3-6

אליהו דלל: יש לי בקשה אליך מר שאלתיאל

אליהו דלל:  תראה, מגילאי 3-6, אתה אומר שזה בידיים של הרשויות להביא לכם מידע

אליהו דלל:  אני חושב שהמידע גם בידכם

אליהו דלל:  אתם צריכים לדעת בגדול, אני לא מבקש להתחיל להיכנס לכל גן ולראות האם הממ"ד מתאים או לא מתאים, האם יש הגנה או אין הגנה, זה מה שאני צריך לדעת

אליהו דלל:  אחרי זה, ברגע שיש לנו את המספרים האלה, אפשר לעשות סקר ארוך יותר, אפשר לשתף את הרשויות, את מנהל החינוך, יש קצין ביטחון בכל רשות שיש לו לא מעט אנשים

אליהו דלל:       רק בנתניה, במחלקת הביטחון של החינוך יש לפחות עשרה אנשים

אליהו דלל:  אני לא צריך שאתם תעשו את הסקר לבד, אתם יכולים לבקש מהרשות, ואחר כך לעשות איזשהו מדגם

אליהו דלל:  אבל לקחת לסקר שנתיים, עם כל הכבוד, אני לא מסכים לזה

שאלתיאל רם: אוקיי, אני הבנתי, אנחנו ניקח את זה לתשומת הלב, אבל כל מה שאמרת- - -     

אליהו דלל: אני מבקש לוח זמנים

אליהו דלל:  אם אין לכם לוח זמנים, אז אני אביא לפה את השר, זה לא הגיוני

אליהו דלל:  אני צריך לקבל נתון, כמה מתוך הגני ילדים בגילאי 3-6, יש מיגון ואין מיגון, זה מה שאני צריך לדעת

לוסי חדידה: וזה עדיין לא במעונות

אליהו דלל: רגע, רק על זה

אליהו דלל:  זה בשליטה שלכם, ושל הרשויות המקומיות

אליהו דלל:  זה נתון שאפשר לקבל אותו בפחות מחודש, אני אומר לך

שאלתיאל רם: אנחנו נבחן את הנקודה הזאת

אליהו דלל: יש פה מישהו מהשלטון המקומי?     

שאלתיאל רם: כן, יושב לידי

יוחאי וג'ימה: זה הדבר החשוב ביותר, להגיד קיים לא קיים, זה נכון

יוחאי וג'ימה:  מספיק או לא מספיק זו כבר שאלה אחרת

אליהו דלל: קודם כול, צריך להתחיל ממשהו

אליהו דלל:  אני מדבר על מיפוי פשוט

אליהו דלל:  תראה שאלתיאל, לעשות עבודה מצוינת זה על הכיפאק, ואני בעד לעשות עבודה טובה ומעולה

אליהו דלל:  אבל מי כמוני יודע שהרע של הטוב, זה הטוב ביותר

אליהו דלל:  לכן אם אני צריך לחכות שנתיים לקבל אפיון כזה, אין לי מה לעשות, זה לא הגיוני

אליהו דלל:  אני לא אשב בוועדה שאני צריך לקבל בעוד שנתיים איזשהו נתון

אליהו דלל:  אם היית אומר לי שאני בעוד שנתיים אמגן את כל הגנים, אז אני מצדיע לך, אבל לקבל רק את הנתון? זה לא הגיוני

שאלתיאל רם: אני בכוונה מציף את המורכבות הזאת

שאלתיאל רם:  בעולם הזה יש מוכשר, יש חרדים, יש פרטיים, לא כולם של הרשות

אליהו דלל: אני איתך, ברור שיש מורכבות

שאלתיאל רם: חשוב שתבינו את הנקודה הזאת

אליהו דלל: אם אתה תעשה סקר, ומתוך ה-21,000, יהיה לך נתונים ל-20,000, ו-1,000 בסימן שאלה, גם את זה אני מוכן לקבל, אבל אנחנו חייבים לקבל נתונים

אליהו דלל:  כי מהנתונים האלה אנחנו בסוף צריכים לגשת

אליהו דלל:  אנחנו מדברים גם על אותם גנים שהם גנים באחריות המדינה, ואנחנו צריכים גם לבקש תקציבים מהאוצר, ממשרד החינוך, ליישם אותם, ואז באמת להיכנס לתהליך די ארוך

אליהו דלל:       אבל את הנתון הזה אפשר לקבל לפחות בחודש הקרוב, אז אני מבקש, תעשו מאמץ

אליהו דלל:  במידה ואתה חושב שזה לא ניתן, אני אומר לך כאחד שמכיר את המערכת של הרשויות המקומיות שמה שאתם צריכים לעשות זה דבר פשוט, לפנות ל-258 הרשויות המקומיות, לבקש מהן תוך שלושה שבועות, מה יש להן ברשות

אליהו דלל:  תקבלו את התשובה ותעבירו אותה אלינו

אליהו דלל:  זה מה שאתם צריכים לעשות

אליהו דלל:      נמצאים איתנו פה משפחות החטופים

אליהו דלל:  אני קודם כול רוצה להתפלל להחזרתם של כול החטופים והחטופות, בריאים ושלמים, ולחזרתם של כול חיילי צבא ההגנה לישראל

אליהו דלל:  שכולם יחזרו בשלום הביתה, בבקשה

ענבל צח: בוקר טוב, אני ענבל, אני בת דודה של טל

ענבל צח:  את הילדים שלו אתם תליתם פה בשלט, וזכויות של ילד זה לגדול עם ההורה שלו, זה חלק מהזכויות של הילד

ענבל צח:  הילדים של טל חזרו מהשבי אחרי 52 יום, יחד עם אמא שלהם עדי, אשתו של טל

ענבל צח:  הם נמצאים פה פיזית, הם לא באמת מצליחים להתחיל להשתקם

ענבל צח:  הם משפחה שהיא מאוד משפחתית

ענבל צח:  כשאתה שואל את טל מה אתה עושה בחיים, טל עונה שהוא אבא מקצוען, זה מה שהוא עושה בחיים

ענבל צח:       המשפחה שלו זה כל מה שחשוב לו

ענבל צח:  אשתו עדי, אהבת חייו, היא פה בגוף

ענבל צח:  היא לא יכולה להתחיל לשקם את עצמה, ולהתמודד עם מה שעברה בימים האלה שם

ענבל צח:  אני נכנסתי וראיתי את התמונה של יהל ונווה, לא הייתי מוכנה לזה, אני הולכת עם התמונה בשביל להמחיש שזאת משפחה, אבל בלי אבא המשפחה הזאת לא תחזור להיות משפחה

ענבל צח:  המשפחה הזאת כבר איבדה את הסבא, דודה ודוד

ענבל צח:  הם נחטפו מבארי, הם לא גרים שם, הם רק הגיעו לביקור

ענבל צח:       כשיהל נולדה הם עזבו את בארי, כי עדי לא רצתה לגדל עוד ילד בממ"ד

ענבל צח:  הם הגיעו לבקר בשישי בבארי, והיו צריכים להגיע להורים של טל בגבולות, שזה גם בעוטף עזה, בשבת

ענבל צח:  הם לא הגיעו מעולם לגבולות, האוכל שהכינו עבורם שם עדיין מחכה במקרר, שיבוא ויראה שהאוכל חיכה

ענבל צח:       אנחנו דנים פה בזכויות הילד, זכויות של ילד זה לגדול עם ההורה שלו

ענבל צח:  יש הרבה מאוד ילדים ששבו בלי ההורים, בלי האבות

ענבל צח:  האבות חשובים לא פחות

ענבל צח:  לא משנה אם החטוף בן 38, בן שנה, או בן 70

ענבל צח:  לכול אחד יש משפחה שמחכה לו, הילדים שלו שמחכים לו, האחיינים שלו שמחכים לו, משפחה נרחבת, חברים, קולגות מהעבודה, שכנים

ענבל צח:  כשאנחנו מתייחסים לילדים, כול אחד הוא ילד של מישהו, הוא משפחה של מישהו

ענבל צח:  כפיר התינוק, הוא חוגג שנה בעוד שבועיים

ענבל צח:  אתן אימהות, אתם אבות, זו המשמרת שלכם

ענבל צח:       אתם צריכים להחזיר אותם הביתה

ענבל צח:  זה לא מתנה שאתם נותנים לי; זאת החובה שלכם

ענבל צח:  אתם אפשרתם להפקרות הזאת לקרות, ההפקרות הזאת ממשיכה לקרות בכול יום שהם לא בבית, בכול יום שיהל שואלת מתי היא יכולה לשחק שוב עם אבא, כול יום שהם מציירים ציור לאבא, והם לא יכולים לצייר עם אבא

ענבל צח:  זאת המדינה שלנו, זאת המדינה שלהם, הם חלק מהמדינה הזאת, הם תושבים, הם משלמים מיסים, הם שירתו את המדינה הזאת, וזכותם להיות בבית

ענבל צח:  זכויות הילד, זה לגדול עם האבא שלהם, זכויות המדינה, אין לה

ענבל צח:  חובות המדינה, להחזיר את כול החטופים הביתה, כרגע, עכשיו ובחיים

ענבל צח:  אלה החובות, תודה

אליהו דלל: תודה רבה

אליהו דלל:  כמו שאמרתי קודם, כולנו מחזקים אתכם, ואני יודע שאין אחד שלא רוצה שהחטופים יחזרו

אליהו דלל:  אני יודע שהממשלה עושה כמיטב יכולתה

אליהו דלל:  אני בקשר עם חלק מהגורמים, ואנחנו נתפלל שוב לשובם של כול החטופים בשלום

אליהו דלל:  נמצאת פה קרן, שלום לך

אליהו דלל:  אני מבין שאת מארגון הגנים חיבה

קרן אוחנה איוס: נכון

אליהו דלל: אני רוצה למסור לך את תנחומיי, אני מבין שהבן שלך נהרג ב-7 לאוקטובר?     

קרן אוחנה איוס: תודה רבה, ב-8 לאוקטובר

אליהו דלל: משתתפים בצערך

ענבל צח: גם מאיתנו

קרן אוחנה איוס: את יודעת, אם יורשה לי אני אגיד שראשית היה לי בן גיבור, מלח הארץ, אני מניחה שכול אמא אומרת את זה, אבל אני זכיתי לגדל אותו, ולקבל אותו 25 שנים

קרן אוחנה איוס:  ואנחנו התבשרנו השבוע שלכלתי יש בן

קרן אוחנה איוס:  ילד שייוולד לעולם כזה, אמרת שהאבות חשובים

קרן אוחנה איוס:  אנחנו לא נצליח כבר לממשל את זה שהמשפחה הזאת תהיה תא שלם, אבל אני מאחלת לכם שתהיו במקום הזה, שתצליחו להשלים את התא המשפחתי הזה, כי יהיו לנו מספיק חורים בתוך הרקמה האנושית שלנו בשנים הקרובות

קרן אוחנה איוס:  שלפחות שאת מה שאפשר לאחות, אנחנו נצליח

קרן אוחנה איוס:  ליבי איתכם, תודה לכם

אליהו דלל: תודה רבה

אליהו דלל:  שאלתיאל, אני מבקש שתוך חודש נקבל אומדן, אפשר לעשות את זה יחד עם השלטון המקומי

אליהו דלל:  משהו בהערכה, בקטגוריה, אין מיגון בכלל, יש מיגון חלקי ויש מיגון מלא

אליהו דלל:  זה פחות או יותר

שאלתיאל רם: אבל זה יותר מסובך

אליהו דלל: לא משנה, גם אם יש מיגון חלקי, אז תרשמו חלקי, לא מפריע לי

אליהו דלל:  אבל, מה שבסופו של דבר חשוב לי זה איפה אין מיגון בכלל

אליהו דלל:  זה הנתון שממנו נצטרך למצוא אחר כך מה לעשות

שאלתיאל רם: גני ילדים כבוד היו"ר

אליהו דלל: אני מדבר על גני ילדים בלבד, בגילאי 3-6

אליהו דלל:  בגילאי לידה עד 3, זה מחולק שחלקם של עמותות, ואני מבין שזה לא נמצא במשרד החינוך נכון?      

יניב בר אור: יניב בר אור, התאחדות מעונות היום

יניב בר אור:  משרד החינוך קיבל את המעונות הפרטיים לפני כשנה וחצי, והוא מפקח ומרשה גם את מעונות היום, וגם את גני הילדים

יניב בר אור:  בתהליך הרישוי של מעונות היום הפרטיים נעצר לאחרונה כול תהליך הרישוי, עד שמנהלת המעון תכניס בתוך תהליך הרישוי, איזה סוג מבנה יש לה, כמה מרחבים מוגנים, מה גודל המרחב המוגן, וזה היה כתנאי לתהליך הרישוי, למרות שאין חובת מיגון במעונות היום

יניב בר אור:  משרד החינוך דרש את הנתונים האלה

שאלתיאל רם: זה תהליך שהתחיל עכשיו

יניב בר אור: זה תהליך שהתחיל לפני חודשיים בערך

אליהו דלל: המשרד דרש את זה כתנאי לרישוי?     

יניב בר אור: כתנאי להמשך תהליך הרישוי, למרות שהוא לא חובה

אליהו דלל: חשוב שתקבלו את הנתון הזה

יניב בר אור: את הנתון הזה הם קיבלו כצורך סטטיסטי שלהם, לדעתי אותו הדבר היה אפשר לעשות עם גני הילדים בגילאי 3-6

יניב בר אור:  אבל לא זה העניין, הרי ברור לנו ש-60% מהמסגרות, כמו הדירות הפרטיות שמעונות היום פועלים בהם, לא ממוגנים

יניב בר אור:  מעבר לזה שחשוב לאפשר את המיגון של מעונות היום הפרטיים

יניב בר אור:  זאת אומרת, לאפשר להם לבנות כמו שאפשרו לדירות מגורים

יניב בר אור:  הבעיה בתהליך שבוצע בתמ"א 38, זה שברגע שאתה מפעיל מעון יום בתוך דירת מגורים, אתה כבר לא דירת מגורים

יניב בר אור:  אז אתה לא נכלל בתוך התהליך הזה

יניב בר אור:       קודם כול חשוב לתקן את העיוות הזה, ולהכליל את מעונות היום, ואת המסגרות החינוכיות בתוך התהליך הזה

יניב בר אור:  הדבר הכי חשוב, כי בלעדיו לא יהיה אפשר למגן את מעונות היום, זה הנושא של התקצוב

יניב בר אור:  חייבים להביא תקצוב לעניין הזה, כי כמו שכבוד היו"ר ציין, בלי תקצוב אי אפשר יהיה למגן שום דבר, וזה לא הוגן להשית את זה לא על המסגרות החינוכיות, ולא על ההורים

יניב בר אור:  אי אפשר להמשיך לתת להורים להתנצח עם המסגרות החינוכיות, וחייבים להביא לדבר הזה בנוסף לאפשור, גם תקציב

אליהו דלל: שאלתיאל, אפשר ברשותך לגבי גילאי 3-6, אני רוצה לסמן וי ליד הנקודה הזאת

שאלתיאל רם: לגבי גני הילדים? נעשה את המאמץ לפי הפילוח שלך, שהוא באופן יחסי- - -     

אליהו דלל: אני לא אוהב את המילה 'מאמץ', 'נשתדל'; אני רוצה לקבוע תאריך

אליהו דלל:  היום אנחנו בתחילת ינואר, בסוף ינואר נקבל נתון

ציפי לבני: אני אתן לך עצה

ציפי לבני:  אצלנו העירייה סירבה לשתף פעולה, המנכ"ל סירב לשתף פעולה, אפילו לא לפי 140א, להגיד באיזה גנים יש או אין

ציפי לבני:  אני העליתי סקר, וההורים דיווחו

ציפי לבני:  יש היום רישום, ותמונת המצב היא שלכלל הגנים, כלל בתי הספר וכלל הגנים הפרטיים בעיר, שאין להם מיגון ושיש להם מיגון

ציפי לבני:  זאת אומרת, תמונה המצב היא מלאה

ציפי לבני:  יש חוסר שיתוף פעולה של הרשויות בלדווח מה יש ומה אין

אליהו דלל: אני מניח שאם משרד ממשלתי רוצה לבדוק, יש לו את הכלים והוא יכול לבדוק, אין עם זה בעיה, במיוחד כשיושב פה נציג המרכז לשלטון מקומי, ואפשר לעשות את זה

אליהו דלל:  לי חשוב קודם כול לקבל נתונים, ולאפיין את הגנים בגילאי 3-6

אליהו דלל:  אנחנו נקבע איזשהו תאריך עד סוף ינואר, ואם תהיה בעיה באמצע תדברו איתי

אליהו דלל:  אני רוצה לעשות סבב, אנחנו לא דיברנו על המעונות, או על הגנים בין לידה, עד גיל 3

אליהו דלל:  חשוב לי לשמוע, בבקשה מיטל

מיטל להבי: תודה רבה

מיטל להבי:  קודם כול אני מודה לאדוני היו"ר על הדיון הזה, אני חושבת שזה דיון מאוד חשוב, הוא פותח שיחה על הנושא

מיטל להבי:  אנחנו מודעים לכך שהמלחמה הזאת הפכה להיות כזו שמכתיבה לנו את צרכי המיגון, גם בראיית העתיד

מיטל להבי:  כולם מדברים על האפשרות שתיפתח חזית צפונית

מיטל להבי:  אני בהתבטאויות שלי אומרת, לעולם נצטרך טיפת הגנה לעורף בשביל לשמור על החוסן שלו, ואי אפשר לוותר על הדבר הזה

מיטל להבי:      מבחינת מערכת החינוך, צודק אלי דלל שהוא מפריד בין המוסדות הציבוריים והעירוניים, לבין המוסדות הפרטיים

מיטל להבי:  אבל לפני שאני אכנס למוסדות הפרטיים שזה הנושא שלנו היום, אני רק רוצה להגיד שגם המוסדות העירוניים והציבוריים, לא ממוגנים

מיטל להבי:  זה לא חלק מהמפרט הקיים בעבר בבניית מוסדות

מיטל להבי:  לא כול עירייה היא עיריית תל אביב, לא כול עירייה היא עם יכולות, לא כל עירייה יכולה לשלוף את אותם מילוני שקלים שנדרשים למיגון

מיטל להבי:  אני חושבת שמשרד החינוך צריך להכין תוכנית עבודה

מיטל להבי:  אין חולק על האחריות שלכם על המוסדות הציבוריים, זו העבודה שלכם

מיטל להבי:       עכשיו לגבי המוסדות הפרטיים, בין הגילאים 0-3 יש לנו לפחות 540,000 ילדים, פעוטות, שלפחות מחציתם נמצאים בתוך המוסדות הפרטיים שמנוהלים על ידי גננות פרטיות, והם למעשה באחריות פדגוגית של משרד החינוך, באחריות התקצובית של משרד העבודה

מיטל להבי:  יש פה משהו שחי בתוך נכס פרטי, בשימוש חורג, בדרך כלל משימוש מגורים

מיטל להבי:  אנחנו מדברים על מוסד שמעצם הצורה שהוא מתנהל, הוא בבעיית מיגון עצמי

מיטל להבי:       יניב הזכיר את הנושא של תמ"א 40/א/1/1

מיטל להבי:  יש תמ"א שמאפשרת למעשה למגן דירת מגורים בת קומה, או שתי קומות, ולמעשה מכוחה, בהקלה, בפטור אפשר להקים מחר בבוקר ממ"ד

מיטל להבי:  אלא שכשבאים ומבקשים היתר למגן גן ילדים מתוקף תמ"א 40, אומרים להם אתם לא דירה, אתם גן

מיטל להבי:  אז כשהם באים לבקש את זה מתוקף היותם גן, אז אומרים להם אתם לא גן, אתם דירה, אתם מעון

מיטל להבי:  הם נקלעים לאיזושהי סוגיה שתמ"א 40/א/1 לא עוזרת להם

מיטל להבי:  לא מתוקף זה שהם גן ילדים, כתוב בתמ"א שזה מיועד לדירת מגורים, וגם היא לא עוזרת להם מפני שאפשר להקים רק ממ"ד של 9 מטר מכוח התמ"א הזאת, וגני ילדים צריכים ממ"ד של 12-15 מטר

מיטל להבי:  לציבורים פתרו את הבעיה

מיטל להבי:  יש את אותם דיונים שהתקדמו אצל יעקב אשר, ובמועצה הארצית, ונותנים להם 12-15 מטר

יניב בר אור: סליחה שאני רק מתקן, כי ממה שאני קראתי וראיתי זה החל מ-9 מטר, ובמקרים מסוימים יהיה אפשר לאשר גם החל מ-5 מטר, בדירת מגורים

מיטל להבי: הייתי במועצה הארצית, תמ"א/40/א/1/1, אני כמעט מדבררת אותה בעל פה

מיטל להבי:  אנחנו לא יכולים להתחמק מהצורך למגן את גילאי 0-3, אם אנחנו רוצים שהעורף יחזור לשגרה, כי אמא שיש לה ילד צעיר בגילאי 0-3, אם היא לא שמה אותו בגן בגלל שהוא לא ממוגן והיא מודאגת, היא לא יכולה ללכת לעבודה וכו'

מיטל להבי:      קודם כול אנחנו צריכים לדבר על הרחבת תמ"א 40, וזה נושא שאולי בשבילו צריך להביא לפה את המועצה הארצית, ואת משרד הפנים ואת התכנון

מיטל להבי:  צריך להגדיל את המרחב המוגן

מיטל להבי:  גן ילדים פרטי צריך להיחשב כמוסד חינוכי, והוא צריך ממ"ד של 12-15 מטר

מיטל להבי:  אם לא תתנו את ממ"ד של 12-15 מטר, אז פיקוד העורף לא יאשר 30 ילדים, הוא יבקש מהגן להקטין את עצמו ל-20 ילדים

מיטל להבי:  כשיש 20 ילדים הגן לא כלכלי

מיטל להבי:  יש כול מיני תופעות שבאמצע השנה, ביקשו מגנים של 36 ילדים לרדת ל-21 ילדים

מיטל להבי:  מה תגיד הגננת לאמא? את הילד הזה אני מוציאה באמצע השנה מהגן? זה לא עומד בהיגיון

מיטל להבי:      הדבר הנוסף, יבילים

מיטל להבי:  אני מבקשת מפיקוד העורף שמערכת התכנון תתייחס לנושא של יבילים

מיטל להבי:  גני ילדים פרטיים יושבים במבנים שכורים, בדרך כלל במבנים ישנים שיש להם חצר, שעוד לא עברו התחדשות עירונית, בגלל זה יש להם חצר, אחרת זה היה מפונה

מיטל להבי:  הם צריכים יבילים, למה? כי היום הם בנכס הזה, ומחר הם בנכס אחר

מיטל להבי:  כשהם עוברים לנכס אחר, היביל יכול לעבור איתם

מיטל להבי:  כך הם פחות תלויים בבעל הבית

מיטל להבי:       היביל הוא משהו מאוד גמיש מבחינתם, 5 שנים אני פה, אני עובר למבנה אחר, אני מעביר את היביל איתי

מיטל להבי:  היביל גם פותר את הבעיה של מבנים לשימור, של אזורים לשימור

מיטל להבי:  הם זמניים במקום הזה, בגלל שזה לשימור אי אפשר לגעת במבנה

מיטל להבי:  תנו לו יביל ליד עד שהוא יעבור משם

מיטל להבי:  כשהוא יעבור משם הוא יעביר את זה איתם

מיטל להבי:  צריך להגדיר תהליך ביצוע קל

מיטל להבי:  היום זה תהליך מורכב

מיטל להבי:  יש עיר אחת שבה הקמת ממ"ד, ראש העיר בא להצטלם ליד הממ"ד

מיטל להבי:  יש עיר אחרת, שבה הקמת ממ"ד והמשטרה באה ומנהלת חקירה על הממ"ד

מיטל להבי:  בעיר אחרת שבה הקמת ממ"ד, אתה בכלל לא יכול להקים אותו כי אתה בדירת מגורים

ציפי לבני: איפה המשטרה מנהלת חקירה?     

מיטל להבי: לא בעיר תל אביב, תירגעי

ציפי לבני: מעניין אותי איפה

אליהו דלל: לא משנה, יש עבירות בנייה

אליהו דלל:  רשות יכולה להוציא צו הריסה, ויכולה להגיע גם משטרה

יניב בר אור: יש מקרים שאחרי שהמעון נסגר מבקשים לפרק את הממ"ד, שזה הכי חמור

אליהו דלל:  תנו למיטל להשלים, היא קיבלה את רשות הדיבור, אני אתן לכולם לדבר

אליהו דלל:  היא מתארת מצב, בבקשה מיטל

מיטל להבי: אני מתארת מצב שגם בגללו באנו לדון בכנסת

מיטל להבי:  אני הייתי רוצה שתהיה איזושהי אמירת רוחב כלפי כולם

מיטל להבי:  שזה לא יהיה תלוי בדעתו של ראש העיר, בדעתו של מהנדס העיר

מיטל להבי:  צריך להיות פה איזשהו פתרון רוחב

מיטל להבי:  יש את חוק הנגישות, הוא בא וקבע שכול מבנה חייב להיות מונגש לאנשים בעלי מוגבלויות

מיטל להבי:  כמו חוק הנגישות, צריך לחוקק את חוק המיגון

מיטל להבי:  לא יכול להיות מבנה ציבור, ואני מדברת בפרט על המבנים שהם ציבוריים, באחריות מדינה ועירייה, עוד לפני הגנים הפרטיים

מיטל להבי:  לא יכול להיות שיושבות פה אימהות מבתי ספר תיכוניים, שהילד שלהן למד יום אחד בשבוע, בגלל שהמיגון מספיק ל-20% מהילדים, ופיקוד העורף החליט שרק 20% מהילדים יכולים ללמוד במוסד הזה

מיטל להבי:      כמו שיש את חוק הנגישות, חייב להיות חוק של מיגון ביחס לכול מוסדות החינוך קודם כול

מיטל להבי:  כי בדמינו שמוסדות החינוך יעבדו, זה חלק מהחוסן של העורף, בלי זה אין תקומה לעורף

מיטל להבי:  זו הצעה לחוק שאפשר באמת לקדם אותו

מיטל להבי:  זה לא פחות חשוב מהנגישות

אליהו דלל: אנחנו נרשום את זה בפרוטוקול כמובן, זו תהיה אחת המסקנות של הוועדה

מיטל להבי: תודה רבה

מיטל להבי:  לגבי סיוע ומימון, גם אם לא סיוע במימון לגנים הפרטיים, לפחות הכרה בהוצאה

מיטל להבי:  הכרה בהוצאה אומרת אולי בלי מע"מ על הבנייה, אולי הגדלת קיבולת בילד אחד כדי שהם יוכלו לממן את התשלום החודשי על הנושא הזה

מיטל להבי:  אני עדיין לא רואה את המדינה מממנת את הגנים העירוניים, קשה לי לראות אותה שולפת את הכסף לגנים הפרטיים ואנחנו רוצים לזוז מהר

מיטל להבי:  יש פה בעיית מימון שצריך לראות איך פותרים אותה

מיטל להבי:      אני אעלה עוד בעיה, בגנים פרטיים חלק מהעיריות מנסות לתת להם פתרון חלופי, והפתרון החלופי זה במקלט ציבורי

מיטל להבי:  מקלט ציבורי בשעת אזעקה, נכנסים אליו גם עוברי אורח

מיטל להבי:  מספרות לי גננות שכשהן באות לגן בבוקר, היו שם הומלסים, ריח של סיגריות, פגעו להם בחומרי היצירה

מיטל להבי:  זאת אומרת, אם החלטתם לתת מקלט למוסד חינוכי, הוא לא יכול לשמש גם עוברי אורח כי זה חיכוך לא נעים

אליהו דלל: חשבתי שהתופעה הזאת כבר לא קיימת

מיטל להבי: לא, היא קיימת, כי אתה חייב להשאיר את המקלט פתוח לציבור

אליהו דלל: אני יודע שהמקלטים הפתוחים ניתנים למתנ"סים, או ניתנים לפעילות

מיטל להבי: דבר אחרון למשרד החינוך, חדר המצב של משרד החינוך הוציא 3 טפסי הנחיות שונים

מיטל להבי:  גילאי 0-3, 3-6, ולמוכשר 3-6

מיטל להבי:  ההנחיות שלכם למוכשר 3-6, הן חורגות ויותר קשות ממה שהכתבתם לעיריות, ומה שהכתבתם לגילאי 0-3

מיטל להבי:  גילאי 3-6 לא יכולים לשבת במקלט, ולא יכולים לשבת במתקן שאין בו גינה

מיטל להבי:  מה שאתם לא דורשים מעירייה, ומה שאתם לא דורשים מ-0-3

מיטל להבי:  אנא מכם, תנסו לחבר בין ההנחיות

מיטל להבי:  אני כמוסד ציבורי הייתי מצפה שהדרישות לפרטיים תהיינה לכולה, לעומת הציבוריים

מיטל להבי:  אנחנו כעירייה וכממשלה, צריכים לתת דוגמא לפרטיים

שאלתיאל רם: אני אבדוק את זה, יהיו שיקולים בטיחותיים וכו'

אליהו דלל: תודה מיטל, בבקשה קרן

מיטל להבי: משפט אחרון, הקמנו את המטה למיגון העורף בדיוק כדי לתת מענים גם לתמ"אות, גם לתמ"א 38

מיטל להבי:  מחר יש דיון על הארכת תמ"א 38

מיטל להבי:  אנחנו חושבים שהמיגון הפך להיות, לחיות או לחדול, ואי אפשר להתייחס למרכז הארץ כאילו הוא לא תחת הפגזה

מיטל להבי:  הוא היום מאפסן את כול המפונים, ואם חלילה תהיה הפגזה על מרכז הארץ, לא יהיה לאן לברוח

מיטל להבי:  לכן, חייבים למגן את כול המדינה, וכול המדינה צריכה כיפת הגנה

אליהו דלל: אוקיי, תודה מיטל

קרן אוחנה איוס: תודה רבה, עורכת דין קרן אוחנה איוס, פורום הגנים הפרטיים

קרן אוחנה איוס:  אני ארחיב את העירייה לעניין תמונת המצב

קרן אוחנה איוס:  ראשית, הגנים הפרטיים נמצאים מקום המדינה, ורוב המבנים שמשמשים מסגרות גדולות הם לפני חוק התכנון והבנייה

קרן אוחנה איוס:  זאת אומרת שאלה בתים משנים 1950-1970

קרן אוחנה איוס:  בתים מאוד זולים, מאוד יפים, צמודי קרקע, ללא ממ"ד

קרן אוחנה איוס:  היום גם כשיש בנייה עירונית חדשה, כאשר מוסיפים תוספת בתמ"א של ממ"ד, הוא מאוד קטן, הוא 3X3, הוא 2X3, לא משהו מידתי שאנחנו יכולים לשרוד איתו

קרן אוחנה איוס:       המלחמה לא מודיעה לנו מראש מתי היא מתקיימת, והדברים יכולים לתפוס אותנו תוך כדי תנועה

קרן אוחנה איוס:  מה שאנחנו רוצים למנוע בשלב הבא, זה שאם אנחנו תוך כדי פעילות וקורה מצב חירום, גם מי שנמצא בשעה נתונה במסגרת, יש לו הגנה וביטחון, לא בדיעבד

קרן אוחנה איוס:       אנחנו ראינו שאין שונות, בין מרכז הארץ לעד 40 ק"מ, או עד 9 ק"מ בהנחיות פיקוד העורף

קרן אוחנה איוס:  כשסגור סגור, כשפתוח פתוח

קרן אוחנה איוס:  ראינו שוני בפיצוי, ומה שלנו חשוב להגיד, זה שהיום דין תל אביב כדין העוטף, אנחנו רואים את זה

קרן אוחנה איוס:  ילדים יכולים להגיע ב-08:00, ב-10:00 אזעקה, ואז מתחיל כאוס בתוך עיר שהיא צפופה ופקוקה, ולך תכניס את ההורים האלה לצוואר בקבוק של פקקים, ונראה את מי ייקחו ראשון, מי יישאר עד 16:00, ומי יישאר מוגן

קרן אוחנה איוס:      לנו חשובים שני דברים, האחד, עניין הניידות וההתניידות, מכיוון שאנחנו נמצאים במבנים ארעיים, אנחנו עדיין סובלים מהפטור משימוש חורג, מעל 36 ילדים

קרן אוחנה איוס:  אין לנו עדיין הבנה או הקלה, אנחנו מתמודדים עם הנחיות ביטחון ובטיחות קשוחות וקשות, כדוגמת כבאות וכו'

קרן אוחנה איוס:  עוד להוסיף לזה את המגבלות של הכיבוי, זה אומר ששאלת הכדאיות למסגרות האלה יורדת לאפס

קרן אוחנה איוס:      אני יכולה לתת לכם דוגמא אישית מהארגון שלי, אתמול אנחנו קיבלנו הודעת סיום על 14 גנים במרכז הארץ, שלא פתחו מה-1 לחודש, מכיוון שקרסו

קרן אוחנה איוס:  לא קיבלו מקדמות, לא קיבלו פיצוי, לא כלום ושום דבר, רק צריכים להחזיר, וכמובן ללא מיגון

קרן אוחנה איוס:  מה שאומר שאם חלילה תיפתח מתקפה בצפון, ובעוד שבועיים הם יצטרכו לסגור שוב, אין להם יכולת קיומית כלכלית

קרן אוחנה איוס:  זאת הוועדה לזכויות הילד

אליהו דלל: העלית פה נקודה מאוד חשובה

אליהו דלל:  אני יודע ואני גם מניח שרוב הגנים הפרטיים נמצאים בבתים פרטיים, ולהם צריך את ההתאמה שציינת קודם

אליהו דלל:  אני מכיר את זה היטב כיו"ר הוועדה לתכנון בנייה בנתניה

קרן אוחנה איוס: של אישור הפעלת מעון? או פטור משימוש חורג?     

אליהו דלל: זה באמת דבר שהוא קשה מאוד, אמרת כיבוי אש, התאמה, נגישות, ויש גם התנגדויות של שכנים

אליהו דלל:  אנחנו נעלה את זה במסקנות

אליהו דלל:  יכול להיות שהרשות המקומית כשהיא נותנת התרים למבנים, היא צריכה להתחיל באיזושהי נקודה, אז אפשר לקדם כמחויבות, או אפילו בתוך מבנים, ליצור מראש גני ילדים שיהיו מותאמים, פרטיים כמובן, ואז בכול הבניינים החדשים הם יכולים ליצור ליד הבניין, בתוך הבניין

קרן אוחנה איוס: יש כבר הקצאת קבלן למבנים חדשים שנוצרים ואז- - -     

אליהו דלל: אם זאת תהיה שיטה, זה יהיה הרבה יותר נכון, הרי לא כל הגנים יהיו גנים שהם יהיו באחריות המדינה אני מניח

קרן אוחנה איוס: נכון, כבוד היו"ר, אני מסכימה איתך, אבל אנחנו צריכים כרגע לטפל בדור המדבר

קרן אוחנה איוס:  לכן, צריך להסתכל- - -     

אליהו דלל: בסדר, אני רוצה להתחיל מנקודה מסוימת, אנחנו מתחילים כול הזמן לפעמים בדברים שבגלל שהיו בעיות, אז בוא נתחיל באיזשהו שלב

אליהו דלל:  או שאנחנו עושים היום בנושא של הטעינה בחניות פרטיות

אליהו דלל:  עד היום כמעט ולא היו עמדות הטענה בחניות פרטיות, ואנחנו רואים תמיד את הכבלים שמגיעים ממקום למקום

אליהו דלל:  אז היום אם מתחילים בתכנון ובנייה, וקובעים בין 30%-50%, את אותה הטעינה החשמלית, זה בהמשך יביא איזושהי תועלת

קרן אוחנה איוס: אני חוששת שאתה תוסיף לי מגבלה על משהו שהוא מראשיתו בלתי אפשרי, כי הנושא הזה של שימוש חורג הוא בלתי אפשרי

קרן אוחנה איוס:  לכן אני אומרת שאנחנו נתחיל מנקודה מסוימת

אליהו דלל: ברור לי, גם אם יחליטו מחר בבוקר, אז בנייה של גן עתידי יכולה לקחת בין שנתיים לשלוש, אבל צריך להתחיל- - -     

קרן אוחנה איוס: חזון אחרית הימים שלך, זה שקודם יכירו בנו כמוסד חינוך, ואז הבנייה תהיה טנטטיבית בהגדרתה כמוסד חינוך

אליהו דלל: זה בסדר, אני לא פוסל, אני מדבר על תוכניות שבהן- - -     

מיטל להבי: מה שנקרא, הכוללות פינוי בינוי

מיטל להבי:  זה בין 10-15 שנים

אליהו דלל: גם בפינוי בינוי אנחנו נותנים שם מוסדות ציבור, שזה בתי כנסת, וכן הלאה

קרן אוחנה איוס: גם גנים, יש הקצאת קבלן, יש חובה בבנייה

לוסי חדידה: להציל את הקיים, כי גם כול חוק שתקדמו, אם לא יהיה מימון לצד החוק, לא יהיה

אליהו דלל: להפך, הדיון הזה הוא בדיוק פה, אני לא אומר לא

אליהו דלל:  אני אומר שצריך גם לחשוב הלאה

קרן אוחנה איוס: אני אשמח לסיים

קרן אוחנה איוס:  מה שחשוב לנו באמת, זה להתייחס אלינו כרגע כמי שנמצא במבנים ארעיים שהם תלויי שינוי ותנועה, מכיוון שאנחנו שוכרים את הדירות

קרן אוחנה איוס:  המגבלה בחוק לשימוש חורג, או לאישור להפעלת מעון בחלק מהרשויות המקומיות, היא מוקצית בין 5-10 שנים

קרן אוחנה איוס:       יש לנו תנועה מאוד גדולה, ואם כבר השלטון המקומי פה, אז נשמח להרחבה של פרק הזמן הזה, שכאשר מקבלים פטור משימוש חורג מעל 36 ילדים, שפרק הזמן הקצוב יהיה ארוך מ-10 שנים, כי אנחנו מדברים פה על השקעה של סכומים של 150 אלף שקלים בשביל להניח מבנה יביל

קרן אוחנה איוס:  אחר כך תוביל אותו, תזיז אותו, תתאים אותו, ותסדר אותו

קרן אוחנה איוס:  אנחנו מדברים פה על הוצאות שהן מעבר ליכולת של מי שמפעיל את המסגרת

קרן אוחנה איוס:  בסוף האינטרס שלנו הוא הילדים, כי מה שקורה זה שמאותו השקל שאמור להגיע לילד, אנחנו נגזור את אותה ההשקעה, כשאת השקל הזה אנחנו רוצים להשקיע בכוח אדם, באוכל, בחינוך, בתוכניות הלימודים, בביטחון, בבטיחות, מאותו השקל שמשלם ההורה

קרן אוחנה איוס:      מה שייאמר פה בסיכום אם האוצר לא יכניס יד, זה שזה יושת שוב על הזוגות הצעירים האלה, ועל האנשים שיחזרו מהמלחמה

קרן אוחנה איוס:  ואני מזכירה לכם רק שאנחנו יודעים מה זה בייבי בום, בעוד שנה יהיה לנו עומס של תינוקות, ותינוקות אנחנו כבר לא מקבלים

קרן אוחנה איוס:  אני סגרתי את התינוקייה לשנה, מכיוון שאין לי יכולת לשנע אותם תוך דקה לתוך ממ"ד, זה לא כלכלי לי כי אני צריכה יותר כוח אדם, פר קבוצה יותר קטנה של ילדים, ואני צריכה להשקיע במיגון

קרן אוחנה איוס:  זה אומר שילדים מגילאי לידה עד שנה, שנה הבאה אין להם מסגרות, אף אחד לא יקבל אותם

אליהו דלל: ברור, תודה קרן

אליהו דלל:  שלמה מפיקוד העורף נמצא בזום?     

משה שחל: כן, שלום כבוד היו"ר

אליהו דלל: שלום, בבקשה

אליהו דלל:  אני מניח שהיית איתנו ושמעת

משה שחל: כן, שמעתי את הכול

משה שחל:  שמי משה שלמה, אני ראש ענף הנדסה במחלקת מיגון של פיקוד העורף

משה שחל:  אני המאסדר בחוק בנושא המיגון בפיזי

משה שחל:  מבחינת פיקוד העורף כמובן שנושא המיגון תומך בתפקוד המשק, ואנחנו בשבועות הראשונים, ביחד עם מנהל התכנון, קידמנו גם את הנושא של מסלול פטור מהיתר לממ"ד, זה כמובן למוסדות חינוך, וזה אמור לתמוך בנושא של צמצום הפער

אליהו דלל: תתייחס לכך שאמרת פטור מהיתר לממ"ד, עלתה פה השאלה, כשאומרים ממ"ד, לבית פרטי יש כמובן פטור מהיתר, אבל כשמגדירים את אותו הבית שמשמש גם כגן ילדים, אז הוא כן צריך היתר ואז אתה מסתובב סביב עצמך

מיטל להבי: תמ"א 40 אומרת דירת מגורים בפירוש

משה שחל: אני אחדד, ישבתי גם עם מיטל לפני שבוע, דיברנו ועשינו הכנה והבנתי את הסוגיות

משה שחל:  היום כשבית פרטי מצוי בשימוש חורג, הוא בסטייה מהשימוש העיקרי שלו

משה שחל:  זה עדיין לא אומר שאי אפשר להוסיף ממ"ד לבית המקורי, ועדיין לבקש פטור מפיקוד העורף לשימוש חורג בגן ילדים

משה שחל:       הסוגייה שמיטל ציינה, שזה בעצם מגביל את כמות הילדים, מה הכוונה? – מרחב מוגן דירתי, ומרחב מוגן מוסדי לגן ילדים, הם שונים במהותם בתכן ההנדסי שלהם

משה שחל:  בגלל שיש כמות ילדים גדולה, זה מה שמגביל את עובי הקירות והתקרה, וברגע שאתה בעצם מאשר ממ"ד בבית כזה שהוא גם שימוש חורג בגן ילדים, אני לא יכול לאפשר כמות ילדים בשווה ערך- - -     

אליהו דלל: אתה אומר שאין בעיה לאשר, הבעיה היא רק בסוג הממ"ד

קרן אוחנה איוס: וכמות הילדים, הוא מצמצם, הוא שולח אותם הביתה

אליהו דלל: רגע, לא להפריע כי אני רוצה להבין ולרשום את הדברים בצורה ברורה

אליהו דלל:  מה שאתה אומר שאם זה בית פרטי, אני יודע לאשר בית פרטי לממ"ד מסוים

אליהו דלל:  אם הוא משמש כגן ילדים, אני יודע לאשר אבל כמובן בהתניה של מספר הילדים, או אם כן בונים את הממ"ד, שיתאים ל-30 ילדים ומעלה

משה שחל: נכון, אז היום לא ניתנה מסגרת הפטור מהיתר לממ"ד, להתקין מרחב מוגן בחינוך

משה שחל:  אנחנו מבחינתנו לא מתנגדים לזה

משה שחל:  אני כרגולטור מבקש לעשות התאמה לקהל היעד

משה שחל:  אבל אם כרגע אי אפשר, אז מה שאני מחייב פה, זה להקטין את תוחלת הנזק האפשרית, להקטין את כמות הילדים שעלולים להיפגע במרחב מוגן שלא מיועד לשימוש

משה שחל:       בנוסף לזה, יש את הפטור מהיתר להקמת גני ילדים בשטח ציבורי, זה גם אושר, יאשי יכול להעביר אם צריך

משה שחל:  שם אנחנו מאפשרים במסלול מהיר, תוך 14 יום, בתיאום עם הרשות המקומית, לסגור את הפערים עם הגנים הציבוריים, זה התחיל לרוץ

משה שחל:  אנחנו מזמינים את הרשויות המקומיות לשבת עם פיקוד העורף למסלולים מהירים בצמצום פערי המיגון בחינוך

משה שחל:  אני יודע שכרגע זה לא רלוונטי לגנים הפרטיים, אבל מבחינתנו זה משהו שתומך במאמץ

משה שחל:  אנחנו ישבנו עם כמה רשויות, ועזרנו להם לגבש את המסלולים הירוקים האלו

משה שחל:      מבחינתנו, כל מה שעלה פה מצד המטה למיגון העורף, אנחנו לא מתנגדים, אבל יש כמה דברים שאנחנו צריכים שיעמדו בהם לפי עקרונות התקנות

משה שחל:  אחד, זה זמינות המיגון, נדרש לעמוד בזמן ההתראה, ולהבטיח את כניסת את אותם השוהים, ילדים, למרחב המוגן, או מקלט

משה שחל:  במידה ועומדים בעיקרון זמינות המיגון, אנחנו יכולים להבטיח את השימוש במרחב המוגן

משה שחל:      יש את הסוגייה של היבילים

משה שחל:  מבחינת היבילים, זו שיטת ביצוע, אני לא מטריד באופן שיטת הביצוע

משה שחל:  כל עוד הביצוע מאושר על ידי פיקוד העורף, אותו יביל עבר אישור שלי לייצור, והוא מוצע בהתאם לכללים של התקנון, מבחינתי זה מאושר

משה שחל:  אבל מה שמבקשים שם, זה שלא תהיה חובת הצמדה למבנה הקיים

מיטל להבי: חובת מעבר בין המבנים

מיטל להבי:  אתה יכול לבקש שזה יוצמד, אבל לא לשבור את הקירות, בעל הבית לא מרשה

משה שחל: לפי התקנות, יש חובה של כניסה מתוך המבנה אל המרחב המוגן, במטרה להבטיח שלא תהיה חשיפה לכיפת השמיים, לנפילה של רסיסים, ואנחנו צריכים להבטיח כניסה מתוך המבנה

משה שחל:  יש מקרים מסוימים בגלל המצב הקיים, שאנחנו יודעים להיות גמישים, אבל אני לא יכול להתחייב

אליהו דלל: אוקיי, ברור

קרן אוחנה איוס: אבל אנחנו לא רוצים את זה בחריגים, אי אפשר לחבר בין שני מחוברים, שאחד מהם מחובר לקרקע, ואחד מהם הוא נייד שאמור ללכת, נעשה חור בבניין? למה שבעל הבית יסכים לעשות את זה?     

אליהו דלל:  קודם כול שסא"ל משה שלמה יסיים את דבריו, אבל שימו לב שגם כשהוא אומר משהו, הוא אומר שהם גמישים, אם יש איזושהי בעיה נקודתית, הוא מוכן לבדוק, ולהיות גמיש

אליהו דלל:  אבל כהנחיה, היא הנחיה ברורה והיא גם נכונה

אליהו דלל:  אתה לא יכול להעביר בין בית לבית, למקום המיגון, שהוא מקום נפרד ויש מרחק של ריצה הוא הליכה של כמה מטרים

אליהו דלל:  לכן, אם יש בעיה מסוימת, אני מניח שאפשר לתת לזה גמישות ופתרון

אליהו דלל:  בבקשה, שלמה

משה שחל: דוגמא נוספת, בעיריית תל אביב לפני חודש, הושקעו 50 מיליון ₪ בהקמת 50 גנים, אמנם בשיטה קונבציונלית, אבל עדיין גם שם היו כול מיני אתגרים

משה שחל:  אנחנו הושבנו מהנדס צמוד לרשות המקומית שליווה אותם, ועבר גן גן ונתן להם פתרונות

משה שחל:  אני מבחינתי נותן את השירות הזה, אני מחויב לתת אותו, ואין שוב בעיה שרשות מקומית תאגד את כול הסוגיות האלו, אנחנו נשב וניתן את המענה

משה שחל:      לפי התקנות, זה יהיה מניעה הנדסית

משה שחל:  זאת אומרת, אם כרגע יש משהו בשטח שמפריע הנדסית, אנחנו יכולים להתפשר על מספר מטרים, אבל אני לא יכול כרגע ליצור מצב של מרחק הליכה של עשרות מטרים

אליהו דלל: אני מקשיב לו, ואני רואה שפיקוד העורף מדבר גם על גמישות כי זה המצב הקיים

אליהו דלל:  ברור לו שאי אפשר להזיז מבנה קיים, וקשה מאוד לפעמים, אבל אני מניח שימצאו לדברים האלה פתרונות אם יש בעיה קונקרטית

אליהו דלל:  הגיע חבר הכנסת עטאונה, והוא רוצה לומר משהו, בבקשה

יוסף עטאונה:  הנושא של המיגון לגבי החברה הערבית הבדואית בנגב, העליתי את זה בחודשיים האחרונים כמעט בכול ועדה, ובכול פורום רלוונטי בנושא

יוסף עטאונה:  לצערי הרב ב-35 יישובים ובכול מערכת החינוך, כולל גני ילדים כבוד היו"ר, אין אף מטר של מיגון

יוסף עטאונה:  כשמדברים על מסלול ירוק, או פטורים למיניהם, האוכלוסייה הזאת, כמעט 120 אלף תושבים, לא יכולים לעשות שום דבר, כי אין רשות מקומית שם

יוסף עטאונה:  יש היעדר סטטוטוריקה, ולכן אשמח להתייחסות ספציפית לכפרים הלא מוכרים בנגב, במיוחד בתי הספר וגני הילדים שהמדינה בנתה אותם, במימון שלה, באישור שלה, ברשות שלה

יוסף עטאונה:       לצערי כולנו ראינו שבתקופת המלחמה החברה הערבית הבדואית גם שילמה מחיר, נפלו טילים ואחוז הפגיעה מטילים בחברה הערבית בנגב, הוא פי 2,000 מכול אדם אחר במדינה, ולכן צריך לתת מענה לגבי המיגון במוסדות החינוך

משה שחל: אדוני, אני אסביר את המהות של זה

משה שחל:  פיקוד העורף מתוך חוק הג"א, חוק ההתגוננות האזרחית, הוא רגולטור

משה שחל:  ואני כרגולטור, נדרש לעבוד לפי התרי הבנייה

משה שחל:  מבנה שאין לו היתר, אני לא יכול להתייחס אליו חוקית

יוסף עטאונה: אז מה, הוא ימות? להפקיר אותו?     

מיטל להבי: משה, אני חייבת להגיד משהו

משה שחל:  בסוף שאנחנו חלק ממסלול ההיתר, אנחנו דואגים לאישור של מיגון ביתי, זה אומר מרחבים מוגנים

משה שחל:  זה לא אומר שבשעת המלחמה אנחנו לא מבצעים כול מיני פעולות של למשל, פיזור של יבילים, מיגוניות

משה שחל:  מתן מענה של מחסות בשטח כמו שבוצע בעימות הנוכחי

משה שחל:  ברשויות בפזורה, או במקומות אחרים שבאמת הם לא מוסדרים על פי החוק

משה שחל:  אנחנו נעשה הכול כדי להבטיח את המיגון, אבל יש פה גם בסוף מערכת שאנחנו חלק ממנה, שזו מערכת הרישוי, חוק התכנון והבנייה

יוסף עטאונה: אבל אלה בתי ספר שהמדינה הקימה

יוסף עטאונה:  זה לא מישהו שהתחשק לו לעשות בית ספר לעצמו

משה שחל: אני אתן את הסיוע המקצועי- - -     

יוסף עטאונה: בשבוע שעבר הייתה ישיבה, ומשרד החינוך אומר שזה לא הוא

יוסף עטאונה:  רשות ההסדרה לשוויון חברתי אומרת שזאת לא היא

אליהו דלל: חבר הכנסת עטאונה, אנחנו לפני כשבועיים קיימנו פה ישיבה בנושא של מיגון בחברה הבדואית, ואז הסתבר לנו שהמיגונים שם הם פשוט בחוסר אדיר בלשון המעטה

אליהו דלל:  החוסר נמצא גם בבתי הספר שהוקמו על ידי המדינה, ושם אין מיגון ואז לא שולחים את הילדים לבתי הספר

אליהו דלל:  אין מיגון ליד הבתים

אליהו דלל:  המיגון היחידי שהיה, זה בתחנות האוטובוס, זה חצי שעה בכול היממה

אליהו דלל:       שאלנו למה שמו את זה בתחנות האוטובוס, ולא במקומות שצריך

אליהו דלל:  אני יודע שזה לא נמצא אצלך בנושא שאתה אחראי עליו, אבל כן תעביר את המסר, כי דנו בזה ונתנו הנחיות, ביקשנו מכול המשרדים, כולל משרד הביטחון וכולל פיקוד העורף, שבנושא של מיגונים במגזר הבדואי, להקצות יותר מיגונים, ולעשות אותם בתיאום יחד עם ראשי המועצות שם, וראשי הקהילה שם, כי הם יודעים בדיוק את הצורך

מיטל להבי: משפט אחד משה, אתה מכיר את הדיונים במועצה הארצית, ושם נתנו אישור גורף למועצה אזורית תמר, ולאילת, בגלל הקליטה של המפונים, להקים בלי זמן, בלי תכנון, במהירות, מוסדות חינוך ומיגונים

מיטל להבי:  אם נתנו במקום שלא היה קיים מבנה ציבור, להקים מבנה ציבור בלי זמן בשביל המפונים, אז הבדואים צריכים לקבל את אותו היחס

מיטל להבי:  תבקש תב"ע דומה למה שעשו במועצה אזורית תמר ובאילת

משה שחל: זו שאלה לא אליי, אלא למנהל התכנון

מיטל להבי: אנחנו נפנה אותה למנהל התכנון

אליהו דלל: מיטל, תודה רבה

אליהו דלל:  ציפי בבקשה, ואחר כך מנהל התכנון

ציפי לבני: אני רוצה לדבר בצורה יותר רחבה, אנחנו מדברים על מוסדות חינוך לגיל הרך, אבל אני רוצה לדבר בכלל על מערכת החינוך

ציפי לבני:  קודם כול תודה על כינוס הישיבה הזו חבר הכנסת דלל, ותודה על זה ששמת דגשים

אליהו דלל: האמת שזה בזכותה של מיטל, מגיע פירגון

ציפי לבני: בסופו של דבר, כשאנחנו באים ומסתכלים על כלל מוסדות החינוך, וגם על עיר כמו תל אביב, שלכאורה הכסף נמצא בקופה, ואפשר לעשות את זה, מערכת החינוך לא עובדת

ציפי לבני:  למעט התקופה שהעיר ירוקה, ופה אני גם פונה לפיקוד העורף, מערכת החינוך לא עובדת, מדובר פה מגיל לידה, ועד גיל 18

אליהו דלל: מה זאת אומרת?     

ציפי לבני: היא לא עובדת בצורה מלאה

ציפי לבני:  אני עשיתי פה סקר שמנה כמעט אלף הורים, כמעט את כול מוסדות החינוך בעיר, ומעטים מוסדות החינוך שיכולים לקיים שגרת לימודים של חמישה ימים בשבוע, בתקופת חירום

ציפי לבני:  עכשיו, לא בתקופת חירום קשה אפילו, בתקופת ביניים של חירום

ציפי לבני:  מוסדות החינוך לא ממוגנים, ואתה יכול לראות היום גני ילדים עירוניים, ששופצו לפני שנה, הסתיים בהם שיפוץ ובנייה, והם שופצו בלי מיגון

ציפי לבני:       אין פה דרישה חד משמעית של פיקוד העורף, אין חקיקה מתאימה, אין חיוב של הרשויות המקומיות

ציפי לבני:  לא יכול להיות שרשות מקומית מסיימת שיפוץ של גנים, של אשכולות גנים, אני מדברת על 10 כיתות גן ברחוב בעיר, והכיתות האלה לא ממוגנות

ציפי לבני:  לא יכול להיות שבתי ספר היום נבנים במדינת ישראל- - -     

אליהו דלל: האמת שאני מופתע, יכול להיות דבר כזה?     

ציפי לבני: בימים אלה ממש, לא רק שיפוץ, גם בנייה

ציפי לבני:  יש לי פה את המסמך עם כול הנתונים, כולל כול בתי ספר ובית ספר בעיר

ציפי לבני:  לא יכול להיות שבבתי ספר נבנים היום אגפים חדשים

ציפי לבני:  בימים אלה יש ערר בוועדה המחוזית, על תיכון עירוני א', שהולכים לבנות בו אגף חדש שייתן מיגון אך ורק לאותו האגף החדש

ציפי לבני:  זאת אומרת שבית ספר של 1,000 תלמידים, לא יהיה בו מיגון, גם לא עוד שנתיים

ציפי לבני:  למרות שאנחנו בונים כרגע אגף חדש, והאגף הזה ייתן פתרון מיגוני ל-200 תלמידים

ציפי לבני:  זאת אומרת שבשאר ימי השבוע התלמידים ישבו בבית, אז אתם מכירים על מה אנחנו מדברים, ופה הכשל הגדול

אליהו דלל: אם אני הייתי ברשות, ואני צריך להרחיב בית ספר, וזה לא בנייה חדשה, אלא להרחיב

ציפי לבני: לא, זה אגף חדש, בנייה מ-א'

אליהו דלל: אם אני הייתי ברשות, ואני הייתי רוצה לבנות אגף נוסף באותו בית הספר, ודורש את זה ממשרד החינוך, הרי מי מוציא את ההיתר? הרשות

אליהו דלל:  אז אני מציע לא רק לבוא בטענות למשרד החינוך, ואני עכשיו רוצה גם ממשרד החינוך את התובנה

אליהו דלל:  אנחנו ברשות צריכים לחייב, מהנדס צעיר יודע לעשות את העבודה, יו"ר תכנון ובנייה בעירייה, דורון ספיר, יודע לעשות את העבודה היטב

אליהו דלל:  לדרוש את אותם מיגונים, וגם את הצד הכספי, כי בסופו של דבר מי שמתקצב את זה, זה משרד החינוך, אז לדרוש את הכסף הזה

אליהו דלל:  זה צריך להיות ביחד, ולכן אני מבקש כרגע גם ממשרד החינוך, אנחנו צריכים לשנות את התפיסה

אליהו דלל:       מי שעושה את כול הפיקוח על הרשות, איך לבנות ומה לבנות, כולל את הגדרות

אליהו דלל:  קובע משרד החינוך, איזו צורת גדר תהיה בבינוי, אז אין שום סיבה שלא תקבעו גם את הנושא של הממ"ד, ותהיה דרישה גם מצד הרשות לממ"ד כזה או אחר, כדי שבאמת נסגור את הפינה הזאת

אליהו דלל:  שלא כול אחד יאשים את האחר

ציפי לבני: חבר הכנסת דלל, זו בדיוק הדרישה שמופנית לרשות, והרשות לצערי- - -     

אליהו דלל: זה בדיוק מה שאמרתי כרגע

אליהו דלל:  הרשות צריכה לעשות את זה בתיאום עם משרד החינוך, ואני מבקש גם ממשרד החינוך לשנות את הנהלים, את התפיסה ואת התקנון יחד עם משרד האוצר

ציפי לבני: קודם כול, צריך לחייב את הרשות, כי הרשות מתעקשת

אליהו דלל: ציפי, הערה נכונה, רשמנו לפנינו

ציפי לבני: דבר נוסף, זה בהקשר של המסגרות של מוסדות החינוך, על מנת להתחיל לתת פתרונות לכלל המסגרות

ציפי לבני:  בנוסף לזה, הסיפור של גני הילדים כמו שאמרנו, לא יכול להיות

ציפי לבני:  כול הנושא של הבנייה של גני הילדים, אני מדברת על גני ילדים עירוניים

ציפי לבני:  אנחנו צריכים לראות איך אנחנו מפסיקים עם השיפוצים הזמניים, ומייצרים להם פתרונות

ציפי לבני:  בלי רציפות תפקודית של העורף, אנחנו לא נצליח להיות חסונים בשביל לשרת את המלחמה הזו, או מעבר לזה, לשרת את הביטחון שלנו

ציפי לבני:  לגבי אותה תמונת המצב העגומה, אני קיבלתי גם לגבי הגני ילדים העירוניים, כמו שאמרתי לך גם לגבי מוסדות החינוך ובתי הספר התיכוניים

ציפי לבני:  במקביל לגבי הגני ילדים העירוניים- - -     

אליהו דלל: אני חייב להפריד, הנושא מדבר על גני ילדים ועל מעונות מגילאי לידה עד גיל 6, כול השאר לא נמצא כרגע על השולחן

אליהו דלל:  יכול להיות שנדבר עליו, אבל לא היום

ציפי לבני: פה אני מגיעה לגני הילדים הפרטיים

ציפי לבני:  אותו יצור כלאיים שאנחנו לא יודעים איך להכיל אותו, למרות כלל הניסיונות עוד משנחקק פה חוק הפיקוח, וביליתי פה שעות ארוכות

ציפי לבני:  אנחנו לא מצליחים לתת מענה לגילאים הקריטיים והדרמטיים ביותר עבור משפחות צעירות

ציפי לבני:  עודה, גם נשות המילואימניקים מדברות בסופו של דבר על ילדים בגילאי לידה עד 3, בלי פתרונות לגני ילדים

ציפי לבני:      שמעתי פה את כלל הפתרונות וההצעות שהועלו, אני אהבתי מאוד את ההצעה שלך, אני חושבת שצריך לקחת את זה שלב קדימה ולנסות לחבר בין פתרונות המיגון, לפתרון של חוק הפיקוח

ציפי לבני:  יש לנו חקיקה ראשונה שהתקבלה, שהתייחסה לגילאי לידה עד 3 פה במדינה, ועדיין לא הוחלה על כולם

ציפי לבני:   צריך למצוא את הדרך לחייב את המיגון הזה דרך חוק הפיקוח

ציפי לבני:  לחייב גם ברמה של הממשלה, וגם ברמה של הרשויות עצמן

ציפי לבני:  גני ילדים שימצאו מתאימים לפי חוק הפיקוח, יקבלו את כול האינסנטיב מאיתנו כממשלה וכרשות, להיות ממוגנים

אליהו דלל: תודה ציפי

ציפי לבני: אני נמצאת בקשר עם ויצ"ו ונעמת, והם ביקשו פה לומר שהם בימים אלה, יש להם מעונות שקרובים לקו העימות, ויש להם תוכנית שלמה, ותרומות, לבוא ולייצר את המרחבים המוגנים כי כרגע הם מעניקים שירות של יום בשבוע בלבד, והדברים יושבים אצל שר הפנים לחתימה

ציפי לבני:  הייתי שמחה אם היית מוציא מפה איזשהו זירוז לשר הפנים, על מנת לחתום כבר

ציפי לבני:  למעלה משלושה שבועות, וילדים מגיעים לגן יום בשבוע

ציפי לבני:  אם תוכל לקדם את הנושא הזה חבר הכנסת דלל, אני אודה לך

אליהו דלל: תודה, אנחנו נרשום את זה כמובן

אליהו דלל:  במקביל, תבקשי גם מויצ"ו וגם מנעמת להוציא מכתב לשר ארבל עם העתק אליי

ציפי לבני: בסדר גמור, תודה רבה

אליהו דלל: בבקשה תמתינו, אתן לכולם לדבר

אליהו דלל:  כעת מנהל התכנון

יאשי סער: שלום, שמי יאשי, מנהל אגף בכיר

אליהו דלל: יש עיר ברומניה על שם יאשי

יאשי סער: כן, אבל היא לא על שמי

יאשי סער:  אני מנהל אגף בכיר רגולציה במנהל התכנון, ואני אספר מה עשינו מאז תחילת המלחמה בנושא המיגון

יאשי סער:       הדבר הראשון שעשינו מספר ימים לאחר התחלת המלחמה, עשינו תקנות שמאפשרות להקים ממ"דים בפטור מהיתר בנייה בדירות מגורים, גם בבנייה צמודת קרקע, וגם בבתים של 2 קומות

יאשי סער:  בבניינים מ-3 קומות ומעלה, אפשר להקים ממ"דים בהליך מאוד מצומצם של רישוי מקוצר

יאשי סער:  זאת אומרת, הליך מקל מאוד, לא פטור מהיתר

יאשי סער:  יש מגבלות קבועות בחוק לפטור מהיתר, שמסמיכות את שר הפנים לקבוע פטור מהיתר בהתאם למגבלות האלה

יאשי סער:  אי אפשר לעשות פטור במצב שסותר את החוק

יאשי סער:  אז עשינו תקנות של פטור מהיתר לדירות מגורים, והליך של רישוי מקוצר ומצומצם, לבנייני מגורים מעל 3 קומות

יאשי סער:      את התקנות האלה כתבנו ביחד עם משה שלמה, רע"ן מיגון בפיקוד העורף, שזכות גדולה לנו שהוא נכנס לתפקיד כמה ימים לפני שהתחילה המלחמה, ובזכות זה אנחנו מצליחים לעשות

אליהו דלל: רואים שהוא גם מבין עניין, וגם פרגמטי

יאשי סער: הוא מאוד מבין עניין ופרגמטי, וחשוב מאוד שיתוף הפעולה שלנו איתו

אליהו דלל: מקווה שהוא שומע אותנו, הוא קיבל מחמאה

יאשי סער: כמובן יחד עם מטה התכנון שמלווה אותנו בכול העבודה

יאשי סער:  מיד לאחר מכן הרחבנו את תקנות הפטור, והחלנו אותם גם על מוסדות חינוך, במגרשים שמיועדים לצורכי ציבור

יאשי סער:  זה חל גם על מעונות יום, גני ילדים ובתי ספר

אליהו דלל: זה רק במגרשים חומים אני מניח?     

יאשי סער: כן, רק במגרשים שהם מיועדים לצרכי ציבור, ללא היתר בנייה

יאשי סער:  במקביל כתבנו את תמ"א/40/א/1/1, שמעתי פה ויכוחים על מה כתוב בתמ"א, אז כמי שכתב את התמ"א אל תתווכחו; פשוט תשאלו אותי ואני אגיד לכם מה כתוב שם

יאשי סער:  התמ"א חלה גם על דירות מגורים, וגם על בנייני ציבור

יאשי סער:  התמ"א מאפשרת להקים את הממ"דים בפטור מהיתר, גם בסטייה מהוראות התוכנית שחלה על המגרש

יאשי סער:  מדובר על תוספת ממ"ד לבניין קיים

יאשי סער:       הרבה פעמים הבניין קיים כבר על קו הבניין, ואי אפשר להוסיף ממ"ד, אלא בחריגה מקו הבניין

יאשי סער:  אז היה אפשר לעשות את זה בהליך של פרסום הקלה והתנגדויות, עכשיו זה פטור מכול ההליך של ההקלה, זה תואם את התוכנית בזכות התמ"א

יאשי סער:  היא מאפשרת להתקרב עד מטר אחד מגבולות המגרש

אליהו דלל: איזה גודל של ממ"ד? במבנה ציבור שהוא פטור מהיתר

יאשי סער: המרחבים המוגנים, מכוח חוק התכנון והבנייה, יש סעיף שאומר שהם בנוסף לכול הזכויות המותרות בתוכנית, בהתאם לתקנות ההתגוננות האזרחית

יאשי סער:  מה שכתוב בתקנות ההתגוננות האזרחית, חל אוטומטית על כול מה שתיארתי עד עכשיו, שזה 9 מטר מרובע נטו לדירת מגורים, ולמוסדות ציבור כמו גני ילדים, מעונות יום ובתי ספר, בהתאם לטבלה

יניב בר אור: אם זה מעונות יום שמופעלים- - -     

יאשי סער: בהתאם לטבלה שמפורטת בתקנות ההתגוננות האזרחית

יאשי סער:  בנוסף אנחנו מקדמים היום תוכנית מתאר ארצית שנקראת תמ"א/40/ד', שתאפשר להציב מיגוניות לא מכוח צו האלוף, אלא מכוח התוכנית

יאשי סער:  היום אפשר להציב מיגוניות מכוח צו, אפשר להציב את המיגוניות מכוח התמ"א

יאשי סער:  זה יפתח פתח להצבת מיגוניות נוספות

יאשי סער:  חבל שחבר הכנסת יצא, אבל לגבי המגזר הבדואי, לפני שבוע קיימנו פגישה מאוד ארוכה ומקיפה עם הנציגים של המגזר, ושל הרשות להסדרת ההתיישבות הבדואית, עם משרד העבודה והרווחה

יאשי סער:       בימים אלה אנחנו בבחינה גם של להחיל את תקנות הפטור של מבני חינוך וציבור, על המבנים שנקראים מרכזי שירות במגזר הבדואי, וגם אנחנו בוחנים אפשרות לעשות את זה מכוח צו, כמו שאמרה מיטל, הזכירה את הצווים שעשינו במקומות אחרים לפי סעיף 266 ה' בחוק, שמאפשר להקים מבנים בפטור מהיתר, ובסטייה מתוכנית

יאשי סער:  אנחנו בוחנים את זה כרגע, יש מגבלות על הצו הזה, שמי שיכול להקים זו רק המדינה, רשות מקומית, או רשות שמונתה מכוחה של המדינה

אליהו דלל: כמו משרד החינוך

יאשי סער: משרד החינוך, המדינה, הרשות המקומית

יאשי סער:  כול אלה כרגע בטיפול

יאשי סער:  והתקנות, אני לא יודע מה דובר לגבי ויצ"ו ונעמת שנמצאות אצל שר הפנים

אליהו דלל: דרך אגב, יש פה נציג מויצ"ו או נעמת? היו אמורים להיות

יאשי סער: גם ויצ"ו וגם נעמת יכולים היום להקים מרחבים מוגנים

ציפי לבני: יש את ההיתר של המועצה הארצית, וזה מחכה לחתימת שר הפנים כבר למעלה משלושה שבועות

יאשי סער: התקנות שמאפשרות פטור מהיתר במוסדות חינוך, הן בתוקף, השר חתם עליהן זה מכבר

יאשי סער:  אחר כך השלמנו לסט נוסף של תקנות פטור מהיתר למיגון במבני ציבור שהם לא רק מוסדות חינוך

יאשי סער:  זה עדיין לא חתום, אבל מוסדות חינוך, וזה כולל גם את ויצ"ו ונעמת, יכולים היום לבנות מרחבים מוגנים ללא היתר בנייה, בהתאם לתקנות שאנחנו כתבנו, ובהתאמה לתקנות ההתגוננות האזרחית

אליהו דלל: עוד משהו?     

יאשי סער: כן, לעניין דירת מגורים שמשמשת כמעון יום, בתיקון בחוק שנעשה לפני כשנתיים, אפשר היום להשמיש דירת מגורים למעון יום עד 36 ילדים, ללא צורך בקבלת שימוש חורג

יאשי סער:  זו נחשבת דירת מגורים, אפשר להקים לה מיגון של דירת מגורים

יאשי סער:  אפשר היום להקים ממ"ד בדירת מגורים, גם אם היא משמשת כמעון יום

יאשי סער:  דרך אגב, אם השטח לא מספיק, כי אנחנו כפופים לחוק, והחוק אומר לפי מה שקבוע בתקנות ההתגוננות האזרחית במגורים, אפשר בנוסף ללא היתר, לחזק חדר קיים פנימי

יאשי סער:  יש לפיקוד העורף מפרטים שמסבירים איך מחזקים חדר פנימי, וזה יכול להרחיב את מענה המיגון באותה הדירה

יגאל פברמן: אני יגאל פברמן, סגן אלוף במילואים, עד לפני כמה חודשים אני ומשה היינו מקבילים

יגאל פברמן:  אני הייתי אחראי על מיגון פיזי וביצוע פרויקטים

אליהו דלל: היית מורה טוב

יגאל פברמן: הייתי גם מורה טוב, גם חבר טוב, וגם שותף לדרך

יגאל פברמן:  כל מה שדובר פה, הכול נכון

יאשי סער: וגם שותף טוב שלנו, עבדנו יחד עם יגאל תקופה ארוכה

יגאל פברמן: כול עולם המיגון, במיוחד אם אני עושה רגע התמקדות בגני ילדים ופעוטות, הוא עולם מאוד בעייתי, כי אכן מה שנאמר פה, זה שאם מוסיפים מרחב מוגן של 9 מטר, אז פיקוד העורף אוטומטית מגביל את זה לכמות הילדים

יגאל פברמן:  אנחנו רוצים להגדיל את זה

יגאל פברמן:       יש כמה דרכים להגדיל את זה

יגאל פברמן:  אחד, אמרו פה פתרונות של שיפורי מיגון, לקחת חדר קיים, שהעלויות שלו יחסית נמוכות מלהוסיף מרחבים מוגנים

יגאל פברמן:  לא דורש שטח חיצוני, לא פוגע במבנה, לא צריך היתרי בנייה ולעבור את כול התהליך הסטטוטורי, אבל פיקוד העורף צריך לבוא ולהגדיר מה הוא שיפור מיגון, היום הוא לא מאפשר לעשות שיפורי מיגון בגני ילדים, אלא תחת מפרט מאוד ספציפי של בטונים

יגאל פברמן:  לקחת חדר ולעשות 40 ס"מ קירות, גורם לכך שאין חדר

יגאל פברמן:  יש היום הרבה מאוד שיטות בשוק שפיקוד העורף עשה עבודה מעולה, עשה ניסויי פיצוץ ופיתח, רק שצריך לקחת אותם למוסדות, הם קיימים היום למגורים

אליהו דלל:  קירות פלדה?     

יגאל פברמן: גם פלדה, גם לוחות, יש היום לוחות בשוק שמאושרים על ידי פיקוד העורף

יגאל פברמן:  הם תופסים 2 ס"מ מהקיר, ויש חומרים בהתזה שלוקחים 1

יגאל פברמן: 5 ס"מ, זה לא 40 ס"מ

יגאל פברמן:  אלה שיטות ישימות, מהירות ונקיות, לא גורמות להפסקה של פעילות של גן ילדים, אפשר לעשות את זה תוך כדי השימוש במבנה, רק שפיקוד העורף צריך לקחת את זה ולתת לזה אישור למוסדות כמו גני ילדים בגלל תוחלת הנזק שציין משה

יגאל פברמן:       דבר שני, הוראת השעה שדיברתם עליה

יגאל פברמן:  הוראת השעה היום, שזה רק למוסדות ציבור ובתי מגורים עד 2 קומות, חייבת לכלול גם את גני הילדים

יגאל פברמן:  אם יש היום בית פרטי שנכנס לאותה בעיה, שפעם אחת הוא בית פרטי, פעם אחת הוא גן ילדים

יגאל פברמן:  הוא מגיע לתוספת של מרחבים מוגנים, ורוצה מהר, מחר בבוקר לבצע מרחב מוגן

יגאל פברמן:  הוא לא יקבל אישור מעל 9 מטר

יגאל פברמן:  גם אם הוא ירצה לעשות 15 מטר ויהיה מי שיממן את זה, ירצה לשלם ויהיה מקום, הוא עדיין לא יקבל אישור במסלול מהיר תחת הוראת השעה

יגאל פברמן:  לכן זה הדבר הראשון שצריך לעשות, להכניס את הנושא של גני הילדים, במיוחד הפרטיים, להוראת השעה

יגאל פברמן:      אני שותף לתהליך הזה לא הרבה זמן, ופונים אלי המון אנשים לקבל ייעוץ, אני מנותק מאינטרס כלכלי כזה או אחר

יגאל פברמן:  זה ייעוץ למיגון, אם זה בנייה רוויה, אם זה אנשים שרוצים לשים מרחבים מוגנים, יש דרישה מאוד גדולה בנושא גני הילדים

יגאל פברמן:  גני הילדים נמצאים בבעיה, מה שמאפשרים להם זה 9 מטר, על בסיס אישור של בעל הבית, שייתן להם אישור האם כן להצמיד למבנה, או לא להצמיד למבנה

יגאל פברמן:  את הדבר הזה צריך להוציא מסדר היום

יגאל פברמן:  גן ילדים צריך לקבל מיגון, אם זה במרחק של 1-3 מטר

אליהו דלל: יגאל, תודה רבה

אליהו דלל:  אני יודע שאת היית ראשונה, ולאישה זכות ראשונית, בבקשה

לוסי חדידה: אני לוסי חדידה, מנכ"לית ארגון גנים ברמה אחרת

לוסי חדידה:  יש פה כמה דברים שציינו, משה שלמה שדיבר, והוא הפנה אותנו דרך הרשות

לוסי חדידה:  זה גם מעמיס על הבירוקרטיה, אנחנו צריכים הוראת שעה, משהו מאוד מהיר ומיידי, ודרך הרשות, היא שמה את השימוש חורג, שזה תהליך מאוד ארוך, וכרגע עדיין לא סגור משפטית גם כלפינו, מעל 36 ילדים, כך שבהוראת שעה כזאת, לא צריך להכניס עוד גורמים שיכולים לשים לנו עוד מקלות בגלגלים, אלא להקליל את זה, שנעבוד מול גורם אחד

לוסי חדידה:      אם אנחנו צריכים לדווח על בעיה, כמו למשל שיש הרבה גנים שלאו דווקא הם צמודים לתוך המבנה הפעיל, הם ישנים אפילו בתוך הממ"ד, כי המקום מספיק לכמות הילדים

לוסי חדידה:  את כול ההערות וההקלות האלה היינו רוצים מול גורם אחד וישיר, כמו פיקוד העורף, ולא לעבור דרך הרשות, כול עוד אנחנו גם לא מוכרים כמוסד חינוכי מוכר, וזה משהו שמהווה הרבה קשיים כלפינו, גם מול המדינה ומול הרשות במיוחד, להביא לנו גורם ישיר אחד שאנחנו נוכל לפעול

לוסי חדידה:       מבחינת להכניס את זה לחוק הפיקוח כחובה, לא תהיה חובה ללא תקצוב בהתאם, אנחנו לא נעמוד בזה

לוסי חדידה:  כול פעם מכניסים לנו עוד חובה שם, וכול חובה זה היטלים כספיים לא קטנים

אחמד טיבי: איזה חובה למשל?     

לוסי חדידה: קיבלנו למשל סיוע מהמדינה באמצעות מדריכה פדגוגית, ופתאום משרד החינוך הפסיק את התקציב

לוסי חדידה:  תממנו, חובה עליכם

לוסי חדידה:  הגנים בקריסה, מלא גנים נסגרים, והם לא יכולים לעמוד ב-1,000+ לכול חודש ליועצת חינוכית בתקופה הזאת

לוסי חדידה:  אז יש הרבה חובות שאמורות להיות מסובסדות, והן לא

אליהו דלל: לי אין ספק שהנושא של המיגון הוא מאוד חשוב

אליהו דלל:  אני יודע שלהעמיס על גן את הנושא של המיגון, הוא מאוד בעייתי, צריך למצוא פתרונות

אליהו דלל:  זה לא אומר שהמדינה תיתן את כול הכסף, אבל נאמר פה, להתחשב בזה כהוצאה, להתחשב בהרבה מאוד דברים שאולי יקלו

אליהו דלל:  זה בלתי אפשרי, ההורים היום משלמים הרבה מאוד כסף

קרן אוחנה איוס: מינימום רגולציה

לוסי חדידה: יש גנים שהוסיפו 3,000 ₪ להורים, כדי לממן את המיגון הזה

לוסי חדידה:  לגבי ההנחיה, זה באמת הדבר האחרון, והוא מאוד חשוב

לוסי חדידה:  ברגע שתצא באמת הנחייה מהשלטון המקומי, שתצא באופן גורף לכלל הרשויות

אליהו דלל: אוקיי, את השאלה הזאת נפנה לשלטון המקומי

יוחאי וג'ימה: אני יוחאי וג'ימה, ראש מנהל ביטחון וחירום

יוחאי וג'ימה:  אני לא מתעסק עם נושא של היתרי בנייה, אני מתעסק בנושא הביטחון

אליהו דלל: אבל אתה מרכז את כול הפניות של השלטון המקומי

יוחאי וג'ימה: בנושא של ביטחון וחירום

אליהו דלל: אבל בכול מקרה, אם יהיו פה דברים אז תיקח אותם לתשומת ליבך, ותעביר למי שצריך- - -     

יוחאי וג'ימה: משימה אחת כבר נתת לי, אני אסייע למשרד החינוך

אליהו דלל: וכמובן, לנסות לראות איך הרשויות המקומיות יוצרות הקלה לאותם גנים פרטיים

יוחאי וג'ימה: בוא נחלק את זה בין גנים ובתי ספר, למעונות יום בגילאי 0-3

יוחאי וג'ימה:  הגנים ובתי הספר זה הרשות המקומית, וזה בטיפול של הרשויות המקומיות

יוחאי וג'ימה:  הפערים ידועים בגלל בתי ספר שנבנו בעבר ללא מיגון, לאחר מכן עשו תוספות כאלה ואחרות לבתי הספר, אבל לא השוו את המיגון בכול בית הספר, אלא רק לאותו החלק

יוחאי וג'ימה:  בזה צריך לטפל ברמה הארצית, ליישר קו בכל הנושא של המיגון, בכול הארץ

יוחאי וג'ימה:       אנחנו מדברים היום על הדרום, כמו שאתם רואים הדברים מתחממים בצפון

יוחאי וג'ימה:  לכן, צריך להתייחס לזה בכול הארץ, תוכנית מיגון שלמה בכול הנושא של הגנים ובתי הספר

יוחאי וג'ימה:  במעונות יום, זה עוד לא עבר לרשויות המקומיות, כול הנושא של הטיפול בהם

יוחאי וג'ימה:  חלק עבר בנושא של הבטיחות, חירום וביטחון

יוחאי וג'ימה:  עוד לא עבר לרשויות המקומיות, ולא סתם

יוחאי וג'ימה:  אנחנו אומרים שאם אתם מביאים לנו את זה, שלא תביאו לנו את זה משהו שאנחנו רק צריכים לרדוף אחרי הממשלה, בשביל שנטפל בנושא של מיגון, ביטחון, בטיחות

יוחאי וג'ימה:  אנחנו רוצים לקבל את זה עם תקציב כדי נוכל לטפל בזה מההתחלה ועד הסוף

יוחאי וג'ימה:  לכן אנחנו אומרים, תביאו, אנחנו מוכנים לקחת, אבל התנאי הוא שאנחנו נקבל את זה אחרת

יוחאי וג'ימה:  מה שיקרה זה שזה ייפול עלינו, אנחנו נצטרך לטפל ולא לקבל את התקציב המתאים

יוחאי וג'ימה:      הנושא של מיגון לא יכול להיות לבד, צריך להתייחס לנושא של רעידות אדמה

יוחאי וג'ימה:  ברגע שאנחנו עושים שינויים במבנים ישנים, ומכבידים עליהם בצורה כזו או אחרת, זה משפיע על אותו המבנה

יוחאי וג'ימה:  לא סתם מנהל התכנון עשה את זה עד קומה 2, ולא יותר

יוחאי וג'ימה:  בסוף כשאתה מחבר משהו למשהו, הוא משפיע על כול הבניין

יוחאי וג'ימה:  אסור במיוחד בבניינים ישנים, ואז יצא שכרנו בהפסדנו, כי אם חס וחלילה יש רעידת אדמה, צריך להיזהר עם הדבר הזה, ולכן אני מכוון לתוכנית

יוחאי וג'ימה:       יש תוכנית של משרד החינוך לחיזוק בתי הספר לרעידות אדמה

יוחאי וג'ימה:  זו תוכנית רב שנתית, עד 2035, עם תקצוב

יוחאי וג'ימה:  לכן, אני חושב שצריך לחבר את שני הדברים, את הנושא של המיגון, ואת הנושא של רעידות האדמה

יוחאי וג'ימה:  בסוף משרד החינוך נכנס לרשות המקומית, הוא לא יכול להיכנס פעם אחת לרעידות אדמה, ופעם שניה למיגון

יוחאי וג'ימה:  עושים שיפוץ, והוא קוסמטי בדרך כלל, הוא לא שיפוץ מסיבי

יוחאי וג'ימה:  אם אתה נכנס עושה שיפוץ לרעידות אדמה, תעשה גם מיגון, ביחד

יוחאי וג'ימה:  תוספת תקציבית, אבל מבחינת התהליך, זה יחסוך המון כסף

אליהו דלל: הערה נכונה

אליהו דלל:  אנחנו ניקח את זה לתשומת ליבנו, נמשיך עם הסדר, בבקשה

אפרת פילזר ביזמן: אפרת, היועצת המשפטית של המועצה לשלום הילד

אפרת פילזר ביזמן:  קודם כול אני אפתח בתודה

אפרת פילזר ביזמן:  שני דברים מרכזיים שהשולחן הזה שם ונתן להם את המקום: אחד, החובה שלנו כלפי הילדים; והדבר השני זה גודל השעה

אפרת פילזר ביזמן:  לגבי עניין החובה, אני רוצה להזכיר איזשהם מוסכמות יסוד, אנחנו מדברים פה על הזכויות הכי בסיסיות של הילדים, הדברים האלה נאמרו, אבל אני כן רוצה לחזור עליהם, כי הזכות לביטחון היא הזכות שבכלל מאפשרת גם את הזכויות הנוספות, שגם הן חובה

אפרת פילזר ביזמן:  זה הזכות לחוסן נפשי, הזכות ללימודים, אני לא ארחיב, אבל היה חשוב לי לומר, זה שיח של זכויות והחובה שלנו זה לדאוג למימוש של הזכויות האלה

אפרת פילזר ביזמן:      לעניין של גודל השעה, הבעיות שהוזכרו פה היום, הן קורות, הן לא חדשות, שמענו עליהן, שמענו עליהן בדיונים אחרים בכנסת

אפרת פילזר ביזמן:  צריך לזכור שאנחנו צריכים עכשיו לתת קדימות ועדיפות לדבר הזה, זה גודל השעה

אפרת פילזר ביזמן:  הדבר הזה הובא לפתחנו, ואנחנו חייבים לטפל בזה עכשיו

אפרת פילזר ביזמן:  חייבים לתת לזה את העדיפות, וחייבים לדאוג ופתרון

אפרת פילזר ביזמן:      יש רעיונות, שמענו שיש רעיונות ויש פתרונות שאפשר לממש

אפרת פילזר ביזמן:  צריך גורם שישמע את כול הגורמים, יתאם בניהם

אפרת פילזר ביזמן:  ישמע את הצרכים ואת הפתרונות, ויספר על הפתרונות

אפרת פילזר ביזמן:  נדמה שיש כאן דברים שלא לגמרי עוברים עד הסוף ממשרדי הממשלה, שהם עושים עבודה חשובה, שירדו לשטח, ויעשו שהדברים יבואו לידי מימוש

אפרת פילזר ביזמן:  אנחנו קוראים לזה שיהיה גורם מתכלל, שיהיה אבא ואמא, שייקחו את זה על עצמם

אפרת פילזר ביזמן:       משרד החינוך, או משרד אחר

אפרת פילזר ביזמן:  יש כאן את העבודה של הוועדה החשובה הזאת, לפקח על הדברים האלה

אפרת פילזר ביזמן:  מה שהיו"ר התחיל בתחילת הדיון, ואמר שצריך לוח זמנים, נדמה לי שזה המפתח

אפרת פילזר ביזמן:  לוח הזמנים והפיקוח על זה שהגורמים מדברים אחד עם השני, שמשרד האוצר שם את היד בכיס ונותן את התקציבים לדברים האלה, ושהדברים יורדים לשטח, זה מה שחשוב, תודה

אליהו דלל: תודה רבה אפרת

קרן אוחנה איוס: אני רק אשמח להגיד לראש מנהל התכנון משהו

קרן אוחנה איוס:  אתה הזכרת את התיקון לחוק 131, שהוא פוטר מתחת ל-36 ילדים

קרן אוחנה איוס:  לצערנו הרב אנחנו נתקלים עדיין ברשויות מקומיות ששולחות פקחים לשטח, ומחלקות צווי סגירה, ומאיימות על אף התיקון לחוק

קרן אוחנה איוס:  אני יכולה לתת לך מספר דוגמאות של רשויות מקומיות

קרן אוחנה איוס:  לצערי הרב, ההחלטות שמתקבלות כאן ליד השולחן, לא מגיעות בסופו של דבר למי שצריך ליישם אותן בפועל

קרן אוחנה איוס:       אז אם יואיל בטובו מי שאחראי במנהל התכנון, להעביר את המידע לשלטון המקומי, ומשם לרשויות המקומיות

קרן אוחנה איוס:  לזוז מהמקומות האלה של עד 36 ילדים, אנחנו יודעים את העבודה, יש לנו אישור להפעלת מעון, רישיון להפעלת מעון, עוד רגולציה

קרן אוחנה איוס:  זה קצת מוגזם שכול הזמן דופקים בדלת עם חרב מאכלת, מאיימים במקומות שכבר לא צריך, שכבר התקדמו מן העולם, שם אנחנו צריכים להתמודד עם מעל 36 ילדים

קרן אוחנה איוס:  אני ממש אשמח, תודה

יאשי סער: את צודקת לגמרי, עד 36 ילדים לא צריך לקרות מה שאת מתארת, אנחנו עשינו הדרכה, הצגנו את הנושא לוועדות המקומיות

אליהו דלל: תחדדו את מה שהיא אומרת

יאשי סער: אנחנו נחדד, אם תעביר אלינו מקרים פרטניים, נוכל לטפל בהם וביחד נפעל למימוש ויישום החוק

אליהו דלל: יופי, יאשי וקרן, תודה

אליהו דלל:  בבקשה, שם לפרוטוקול

נעם ראובני: שמי נעם ראובני, לאשתי ולי יש גן ילדים ופעוטון בתל אביב

נעם ראובני:  נמצאים במרכז העיר, אחד מול הבימה, ואחד מול הסינמטק

נעם ראובני:  שני הגנים לא ממוגנים, קיבלנו הקצאה של מקלט ציבורי מעיריית תל אביב, ומה שקרה הוא שבכמה מקרים נכנסו הומלסים לתוך המקלט, באחד מהמקרים זה קרה כשהילדים הגיעו בבוקר והמצב היה מאוד לא נעים

נעם ראובני:  את הפעוטון סגרנו, כי הרבה מאוד מההורים עזבו, והם לא מוכנים להיות יותר בתנאים האלה

נעם ראובני:  זה פעוטון שקיים 12 שנה, גם הגן

נעם ראובני:      שנה ראשונה שאנחנו סוגרים

נעם ראובני:  גם את הקורונה צלחנו יחסית בלי בעיה, גם את חוקי הפיקוח השונים, אבל המכה הזאת, היא מכה שאין לה פתרון מבחינתנו, כי כשאני פניתי לעיריית תל אביב, אמרתי להם שאני רוצה לשים מבנה יביל, לא לבנות ולא לשפץ, לקחת מבנה עם מנוף ולשים אותו, ואז מחר בבוקר אני יכול לחזור לגן, הם אמרו לי לא יקום ולא יהיה

נעם ראובני:  אתה צריך לעבור עכשיו את כול הפרוצדורה של היתרי בנייה, כי הבית שלנו הוא 3 קומות

נעם ראובני:  כלומר, זו דירת מגורים שהוסבה לגן

נעם ראובני:  היא לא 2 קומות, היא 3 קומות

נעם ראובני:      אני רוצה להביא ממ"ד, לשים אותו עם מנוף, לא לבנות, ולא מאפשרים לנו את הדבר הזה

נעם ראובני:  אני חושב שבהקשר הזה, אפרופו דיון על זכויות הילד, גם לשים אותם במקלט פתוח, שכול מי שרוצה יכול להיכנס, זה פתרון מאוד לא בטוח

נעם ראובני:  פתרון אחר לא הוצע לנו, ואת הפתרונות שאנחנו הבאנו, כולל לממן את מבנה היביל, אמרו לנו שלא יקום ולא יהיה, כי הבניין הוא מעל 3 קומות

נעם ראובני:       מבנה יביל הוא פתרון מעולה לגנים פרטיים, כי הוא יכול לעבור איתנו ממקום למקום, והוא לא אמור להיות בעיה מבחינת היתרי בנייה, כי יש לו כבר את ההיתרים של פיקוד העורף, רק צריך להניח אותו בחצר

נעם ראובני:  אני רוצה באמת להתחבר לנקודה של לתכלל

נעם ראובני:  אם לי בתור בעלים של גן פרטי, ולא יו"ר של כמה גנים, היה לי מספר להתקשר, להגיד תקשיבו, יש לי מבנה יביל, אבל הבניין שלי הוא 3 קומות, אני יכול לשים או לא? אפילו את השאלה הזאת אין לי למי להפנות

נעם ראובני:  מפנים אותי למלא גורמים שחלקם נותנים לי תשובות סותרות

נעם ראובני:      הדברים האלה, מתן מידע מהיר מתוכלל, ובעיניי לאשר קטגוריות שכול מבנה יביל שהוא מאושר על ידי פיקוד העורף, יכולים להניח אותו ליד גן

נעם ראובני:  אני לא מבין מה הבעיה אם יש 2 קומות, או 3 קומות, זה חייב לקרות בעיני, אחרת גם הגן השני שלנו ייסגר, ואני חושב שזה לא רק שלנו

אליהו דלל: כשאתה מדבר על מבנה של 3 קומות, הגן הוא בכול הקומות?     

נעם ראובני: הגן הוא בקומה התחתונה, עם החצר, המבנה כולו שייך לבעל בית אחד, שגם איתו עברנו סשן של דיונים

אליהו דלל: הבנתי, הגן נמצא בקומת הקרקע

יאשי סער: זה בית צמוד קרקע נקרא? יש עוד דירה מעליך?     

נעם ראובני: יש דירה מעלי, ומעליה עוד דירה, 3 קומות

יאשי סער: אפשר לעשות את זה בתהליך של רישוי מקוצר, אפשר לשים את זה על הקרקע

יאשי סער:  אני חושב שכדאי שהנוכחים כאן ידעו שיש במנהל התכנון קו חם לכול נושא פתרונות המיגון

אליהו דלל: הנה, קיבלת תשובה

יאשי סער: אפשר להתקשר, חנית שיושבת לידי מנהלת את הצוות, ואנחנו נותנים מענה ומסייעים ככול שאנחנו יכולים

אליהו דלל: אפשר לעשות רישוי מקוצר, יש לך אדריכל טוב, אבל לפני שאתה לוקח אדריכל, השולחן הזה נותן לך פתרון

אליהו דלל:  תהיה בקשר עם יאשי, ואני חושב שתמצאו את הפתרון הנכון

אליהו דלל:  בבקשה, שם

ניצן כץ: שמי ניצן כץ, אני מוביל את תחום גני הילדים במטה פיקוד העורף, אני פה בכמה כובעים, אני גם מנכ"ל של אתר בדרך לגן, זה אתר שעוזר להורים לבחור גנים, ואני ומיטל עברנו דרך ארוכה, מ-3 וועדות של הוועדה הארצית לתכנון ערים, לוועדות פנים של משה, פיקוד העורף שהיינו בשבוע שעבר

ניצן כץ:       אני רוצה להתחיל מההתחלה

ניצן כץ:  הגיל הרך בקריסה

ניצן כץ:  כל המוסדות לגיל הרך כמעט, הם על סף קריסה

ניצן כץ:  המדינה איכשהו לא ערה לדבר הזה, אז קצת בסטטיסטיקה, יש לנו 350 גנים מאומתים שסגרו, אבל ההערכה שלנו היא ש-10% מכול המסגרות כבר סגרו

ניצן כץ:  יש לנו סקר מהשבוע האחרון שמראה שמעל 50% מהגנים מתכננים לסגור, ובנתונים הפיזיים, באתר שלנו, אנחנו בודקים מה קורה, אז מה-7 באוקטובר יש 92,000 הורים, מספרי טלפון שונים שמתקשרים ואומרים שהם רוצים לרשום את הילד שלהם לגן אחר

ניצן כץ:  בערך כול ילד שלישי או רביעי בארץ, מנסה לעזוב את המסגרת שהוא נמצא בה, ולעבור למסגרת אחרת שהיא יותר ממוגנת, היא במבנה כזה או אחר

ניצן כץ:       אני גם בעלים של גן פרטי בתל אביב, אז אני יכול להראות את הסיפור שלי

ניצן כץ:  התחלתי בגן שהוא לא ממוגן, הייתי סגור שבועיים, אחרי זה העברתי אותם אלי הביתה, ואל הבית של הגננת, חילקתי אותם

ניצן כץ:  אשתי אחרי שלושה שבועות כמעט בעטה אותי מהבית, אז עברנו למקלט ציבורי שהשירותים בו הם 20 מדרגות מאיתנו, ולילדים בני שנה צריך 3 עובדות בשביל ללכת להחליף למישהו

ניצן כץ:  החיים האלה, גם שכאילו נראה שיש איזושהי שגרה, הגנים ברובם, מעל 50% על סף סגירה

ניצן כץ:      למשל, יש פה גן שבדיוק סגר אחד מהסניפים שלו

ניצן כץ:  את הפתרון אני אעשה הכי פשוט, זה חייב להיות מבנים נתיקים, יבילים, בגודל מוסדי 12-15 מטר, זה בערך הפתרון היחיד שיגרום לתחום הזה לא לקרוס בזמן הנראה לעין

ניצן כץ:  אני אתן לכם עוד נתון מאוד גדול, היום בנקודת הזמן של ה-1 בינואר 2024, בערך 75% מהגנים פועלים במבנים המקוריים שלהם

ניצן כץ:  הם התייאשו מהפתרון שהיה להם בדרך, וחזרו לעבוד בגנים שמעל חצי מהם אין שום מיגון

ניצן כץ:      אני נמצא במבנה שהוא גן פרטי משנת 1955, הוא נבנה הרבה לפני תקנות התכנון והבנייה, הוא נטוש כבר חודשים, אני משלם ארנונה באלפים, צריך לשלם שכירויות

ניצן כץ:  למזלי עיריית תל אביב הקצתה לי מקלט, לפני כן הייתי אצלי בבית ואיכשהו הסתדרתי, אבל מה האופק? ככול שעובר הזמן אנחנו מתקרבים לאירוע בצפון, אנחנו הולכים ורצים בין כל הרגולטורים, ובין כול המשרדים, הופכים כול אבן בשביל להביא איזושהי בשורה, כשהבשורה היא ברורה

ניצן כץ:  הלכנו להתאחדות בוני הארץ, יש עשרות חברות שיודעות היום לייצר מבנים יבילים

ניצן כץ:  לדבר הזה לוקח ימים, ב-4 ימים הם יוצקים את זה שם

אליהו דלל: משפט אחרון, לא אמרו לך שלא, כן יביל אבל- - -     

ניצן כץ: חייב להיות יביל, חייב להיות בגודל וחייב להיות בפטור מהיתר

אליהו דלל: תקשיב, קודם כול אמרו לך שזה אפשרי, לא שזה לא אפשרי

ניצן כץ: רק שעברו 90 ימים, ואף אחד לא ממוגן, 300 סגרו ו-3,000 בדרך לסגור

אליהו דלל: תודה

ניצן כץ: תודה רבה, ואני רוצה להגיד כל הכבוד לוועדה, זה לא מובן מאליו, אנחנו חייבים במה ואם אני יכול לבקש בקשה אחרונה, זה לקבוע תאריך קבוע לוועדה כזאת, כי כשמשרד החינוך אומר שייקח לו שנתיים למפות את המסגרות הקיימות שלו, אז אנחנו יושבים ומחכים לאסון עצום שיבוא עלינו, הוועדה חייבת ללחוץ על הדבר, תודה

אליהו דלל: בבקשה

אביב רוקח: עורך דין אביב רוקח, אני מייצג את ההורים, כולם פה בעלי עסקים, אני חייב לספר את הסיפור שלי, מאחוריי עומדים קרוב ל-20 גנים פרטיים בעיר שאנחנו נמצאים בה, ללא ממ"ד

אביב רוקח:  מתוך כל הגנים הפרטיים, רק 2 בעלי מיגון

אליהו דלל: באיזו עיר?      

אביב רוקח: ביהוד

אביב רוקח:  אני מדבר על גילאי 0-3, הילדה הקטנה שלי כמעט בת שנה

אביב רוקח:  בתחילת המלחמה, חודש ימים הילדים נשארו בבית

אביב רוקח:  גילאי 0-3 נשארו בבית, לדעתי, להבנתי, זה גיל מאוד קריטי לגדילה, לצמיחה ולהבנה של האוכלוסייה

אביב רוקח:  יש פה אנשי מקצוע שמבינים יותר טוב ממני

אביב רוקח:  אחרי חודש ימים, אחרי שהרשות דאגה למוסדות שבאחריותם, באחריות הממשלה, באחריות העירונית, היא התפנתה לדאוג לגנים הפרטיים, אחרי חודש ימים שהילדים נשארו בבית

אביב רוקח:      אני לא מדבר על הנזק הכלכלי שנוצר לגנים, זה משהו שאי אפשר להתווכח איתו

אביב רוקח:  אני מדבר על הנזק שהילדים נמצאים בו

אביב רוקח:  כשאנחנו פנינו לרשות, הגענו גם עם פתרונות כי לצערי ככה זה עובד, אם לא תגיע עם פתרון, לא יהיה פתרון

אביב רוקח:  הגעתי עם פתרון, ובסוף התקבל שהגנים קיבלו מקומות במימון העירייה, במקומות חלופיים של העירייה

אביב רוקח:      כולם מדברים על המצב שתהיה אפשרות להציב יבילים בגנים

אביב רוקח:  אני הורה, אני יודע שאם יבואו ויגידו לגן שלי תציב יביל, מי שיצטרך לשלם את הכסף הזה, זה יהיה אני

אביב רוקח:  קרוב ל-20 גננות שאני על בסיס יום יומי איתן בטלפונים, עד שמצאנו להן פתרון, שזה לא פתרונות ישימים מבחינה תקציבית וכלכלית, אם היום אני משלם 3,500 ₪ לחודש, יגידו לי תשלם 3,700 ₪, ויש גנים שביקשו את זה, בערים סמוכות אלינו

אביב רוקח:      המדינה, לא משנה אם ממשלה נכנסת או יוצאת, עוד שנתיים כן תהיה או לא תהיה, בסוף זה המקום של המדינה לבוא ולדאוג לילדים, לחינוך, למקום של הילדים, ועל אחת כמה וכמה על תקציב שימצאו לו פתרון ועל גוף שימצא- - -     

אליהו דלל: תודה

אביב רוקח:  שאני בתור הורה לא אצטרך לרדוף אחרי כול גוף אפשרי במדינת ישראל, כדי לדאוג בסך הכול לדבר הבסיסי של הילדים שלי, מקום בטוח

אליהו דלל: עוד מישהו רוצה לומר? ממש בקצרה

יניב בר אור: אני אשתדל, רשמתי כמה נקודות והערות על דברים שדיברו פה

יניב בר אור:  קודם כול, לגבי שיפור המיגון, העלות של זה היא למעלה מ-100,000 ₪ לחדר, צריך לקחת את הדבר הזה בחשבון

יניב בר אור:       כל הנושא של מיגוניות: מיגוניות זה נכון ליישובים של העוטף וקו העימות, זה לא מתאים לחיפה ותל אביב, בגלל גודל הטיל וחומר הנפץ מיגוניות לא מתאימות, אנחנו צריכים ממ"דים יבילים

יניב בר אור:  אני חושב שפיקוד העורף חייב להבין שמבנים פרטיים לא דומים זה לזה

יניב בר אור:  מעונות היום הפרטיים נבנו הרבה לפני כול התקנות שנכתבו

אליהו דלל: הוא אמר את זה, והוא גמיש

אליהו דלל:  בואו לא נחזור על הדברים

יניב בר אור: הגמישות הזאת חייבת להיות כתובה, כי אם זה לא יהיה כתוב בהנחיות זה נעצר

אליהו דלל: אנחנו נרשום את זה

אליהו דלל:  אבל זה לא יהיה כתוב מהסיבה הפשוטה

יניב בר אור: זה ייעצר אצל עורכי הבקשה, כי עורך הבקשה יבוא ויגיד, אני מצטער אין לי פה גמישות, לא כתוב לי שיש לי גמישות, אתה לא יכול להגיש את הבקשה

אליהו דלל: אבל שמעת, אפשר לפנות ישירות לממונה, ויושב פה יגאל שהיה שותף של שלמה משה, והם אמרו במפורש – ואני לא רוצה לסתור את דבריהם אלא לחזק – שברור להם שלא כול מבנה דומה, ולכן אי אפשר לתת הנחיות בהתאם, הם ידברו לגופו של עניין ופה תהיה הגמישות

יוחאי וג'ימה: הפוך, אם אתה תבקש את ההנחיה- - -     

אליהו דלל: עזוב, לא צריך

אליהו דלל:  בבקשה

יניב בר אור: אני מברך על הרצון לבינוי עתידי, אבל לצערנו בגלל שאנחנו לא מוגדרים עדיין כמוסד חינוכי בהתאמה למבנה מגורים, ואנחנו לא נכללים בהגדרה הזו

יניב בר אור:  אנחנו גם לא נכללים בתוך הזכות להיכנס למכרזים, ולכן בינוי עתידי לא יעזור לנו

יניב בר אור:  חייבים לדאוג היום, לילדים שקיימים היום, למגן אותם ולתת את התקצוב הזה, כי בלי תקצוב אנחנו לא נוכל לעשות את זה

אליהו דלל: תודה רבה, עוד מישהו? בבקשה

חגי קורח: חגי קורח, מזכיר המטה למיגון העורף אצל מיטל להבי

חגי קורח:  ראשית, אני מבקש להודות לאדוני על עצם קיום הדיון

חגי קורח:  אדוני כבר הנחה מיידית על קיום תהליכי עבודה לטווח המיידי והארוך

חגי קורח:  אולם, על מנת לראות את התמונה המלאה, ולפתור חסם אחר חסם, בפגישה שלהבי קיימה איתך, הוצגה תוכנית מיגון עירונית, שכוללת בתוכה את מיגון גני הילדים, אבל כוללת מרכיבים נוספים שמרכיבים את השלם

חגי קורח:  אני אתייחס רק למרכיב אחד, והוא חוק המרחבים המוגנים, חוק הממ"דים, החוק כבר קיים, הוא הגיע לוועדת השרים, עבר במחלקת מחקר

חגי קורח:  אנחנו סבורים שעצם קיום החקיקה, שמבטאת את אחריות המדינה למיגון האזרחים התושבים והגנים

חגי קורח:  זה כשלעצמו מקדם את בשורת המיגון

חגי קורח:      אני עולה עם מיטל לכנסת כל שבועיים, ויש כבר כעת לא מעט בשורות שיכולות להעלות אתכם הגנים, והאזרחים על סבסוד המיגון

חגי קורח:  אנחנו מזמינים את כולם, אזרחים, גנים וארגונים, לפנות אלינו, למטה למיגון העורף

חגי קורח:  יגאל פברמן, ראש תחום פתרונות מיגון במטה, אנחנו נותנים שירות אינדיקציה ראשונית, תפנו אלינו

חגי קורח:  כול מי שעל המסלול שירוץ לעשות את זה, ומי שלא, אז אדוני פותר פה חסם אחר חסם

חגי קורח:  לסיום אני מבקש להודות לאדוני על כך שמיגון והצלת ילדי ישראל הוא לנגד עיניך

אליהו דלל: תודה רבה

אליהו דלל:  בבקשה

גיל שאקי: שלום, שמי גיל שאקי, אני הורה ל-2 ילדות בבית הספר הדמוקרטי הפתוח ביפו

גיל שאקי:  תודה על הדיון, ותודה לך מיטל

גיל שאקי:  אני רוצה להציף את הכאב ואת הבלבול של ההורים, אנחנו מחפשים כול הזמן פתרונות, אנחנו 90 יום רצים, די נתקלים באוזן אטומה, זה מתייחס גם לבתי הספר, אבל בגלל שהדיון פה מתמקד בגיל הרך ובגני ילדים ציבוריים דווקא, במקום שאמור להיות הכי ברור ופשוט, כבר התקבלה החלטה, ועדיין היא התקבלה בצורה עקומה

גיל שאקי:      בעיריית תל אביב החליטו למגן את גני הילדים, יש עכשיו החלטה שכבר בביצוע, עד סוף פברואר זה אמור להיות

גיל שאקי:  בבית הספר הדמוקרטי הפתוח, יש חטיבה צעירה שיש שם גן חובה, כיתה א'-ב'

גיל שאקי:  ההורים כול הזמן עם ההנהלה, עם משרד החינוך, עם העירייה, אתה לא יודע איפה למצוא את עצמך

גיל שאקי:  אמרנו טוב, תמגנו את גן הילדים, התקבלה כבר החלטה, תמגנו את גן הילדים

גיל שאקי:  אמרו לנו לא, כי יש פה את כיתות א'-ב'

גיל שאקי:  תשימו מקום רק לגן החובה, ונגיד שקרתה טעות ותפלו לרעה את כיתות א'-ב', אז יהיו עוד ילדים שיהיו מוגנים

גיל שאקי:       היום אתם מפלים לרעה את גן החובה שלגביהם התקבלה החלטה, במקום להפלות לטובה את ילדי כיתות א'-ב'

גיל שאקי:  אז בבקשה שיתקבלו החלטות קוהרנטיות

גיל שאקי:  אני מניח שזה משהו נקודתי, אבל אני בטוח שזה גם רוחבי

גיל שאקי:  אני חושב שיש עוד חט"צים כאלה בעיריית תל אביב, ואני מניח שזה גם ברמה הלאומית, תודה

אליהו דלל: תודה, יוזמות אברהם, בבקשה

יונתן אריה: יוני אריה, יוזמות אברהם

יונתן אריה:  תודה רבה ליו"ר הוועדה על הישיבה החשובה

יונתן אריה:  בקצרה, אנחנו ביוזמות אברהם עוסקים בין השאר בשירותי חירום, ושירותי מצילי חיים בחברה הערבית, ואנחנו בודקים את כול הפערים שיש בתחום הזה

יונתן אריה:  אני רוצה לחזק את הדברים לגבי הבעיה הייחודית שיש ברשויות הבדואיות בנגב, ואנחנו מברכים על זה שיש מודעות לנושא בוועדה

יונתן אריה:      אנחנו יודעים שכרגע אין מספרים מדויקים לגבי מיגון גני ילדים ברחבי הארץ, אבל מה שאנחנו כן יודעים, זה שיש חוסרים משמעותיים במיגון גני ילדים בישובים הבדואים בנגב, בעיקר בכפרים הלא מוכרים

יונתן אריה:  הרבה פעמים המחסור שם נובע מכול מיני חסמים ייחודיים, נופלים בין הכיסאות לגבי מי הגוף שאחראי על המיגון שלהם

יונתן אריה:  זה חושף הרבה מאוד ילדים לסכנה מוגברת מפגיעה מירי רקטות

יונתן אריה:  במלחמה ראינו, כמו שאמר חבר הכנסת, שהיה מספר קורבנות משמעותי בישובים הבדואים, בעיקר הלא מוכרים

יונתן אריה:      זה פוגע גם ביכולת לקיים את הלימודים כסדרם

יונתן אריה:  המדינה צריכה להבטיח את הביטחון של כול תלמידי מערכת החינוך, ללא הבדלי דת, לאום, או זרם חינוכי

יונתן אריה:  כמו בישובים יהודיים, גם בישובים ערביים המדינה צריכה לספק הגנה לכול התלמידים, ולאפשר שגרת לימודים

יונתן אריה:  אנחנו גם ממליצים שחוץ מזה שצריך להציב מיגוניות קבועות או זמניות, צריך גם ללוות את זה באיזשהו מסע הסברה, כי הרבה פעמים המודעות לנושא המיגון בחברה הערבית הוא מאוד נמוך, תודה רבה

אליהו דלל: תודה רבה

גיל שאקי: ברשותך אדוני, אני רוצה הערה קצרה

גיל שאקי:  צריך להתייחס לזה כמו אל הקורונה

גיל שאקי:  בזמנו מדינת ישראל כשהייתה את הקורונה, החליטה שהיא מוצאת לה פתרון

גיל שאקי:  אמרו בואו נפתח חיסון

גיל שאקי:  יש את הפתרונות, פשוט צריך לעשות

אליהו דלל: תודה, יש לנו את ויצ"ו על הקו?     

דורון שמואלי: דורון יחיאלי, מנהל אגף בינוי של ויצ"ו העולמית

דורון שמואלי:  אנחנו בויצ"ו היינו הראשונים בארץ, ואולי בעולם, שבנינו מעון ממוגן לגמרי, כולל כול הכיתות, כול החצרות, כול ילד שנכנס למעון, לא מעניין אותו שיש אזעקה בחוץ, הוא יכול להסתובב ולעשות מה שהוא רוצה

דורון שמואלי:  המעון ממוגן לגמרי, ואין סכנה שיקרה משהו בזמן חירום, בזמן אזעקה

דורון שמואלי:       הנציג של המועצה הארצית, אמר שיש פטור מהיתר לממ"מים במוסדות החינוך

דורון שמואלי:  ויצ"ו למעשה, מגיל לידה עד 3 נחשבת מוסד חינוך, אבל לפי הייעוץ המשפטי שלנו הפטור עוד לא נחתם על ידי שר הפנים, ואנחנו כבר לפחות שלושה שבועות מחכים

אליהו דלל: דיברנו על זה, תוציאו מכתב לשר הפנים עם העתק אלי

יאשי סער: אני רוצה לחדד, התקנות נחתמו על ידי שר הפנים, זה בתוקף

אליהו דלל: תרשום את זה, בבקשה

דורון שמואלי: לפי מה שהבנו, הם לא נחתמו

דורון שמואלי:  לנושא של משה מפיקוד העורף, לנו יש מעל 160 מעונות בכול הארץ

דורון שמואלי:  בכול ביקור של נציג פיקוד העורף באחד המעונות שלנו, לא הייתה התאמה, לא סנכרון, בין שטח המיגון לכמות הילדים

דורון שמואלי:  לא היו כללים ברורים לגבי כמה ילדים יכולים להיכנס פר מטר, או פר 12 מטר שזה הממ"מ המינימלי במעון מגיל לידה עד 3

דורון שמואלי:  אז אני ממליץ ליצור כללים כמו שקבעתם, אזור ירוק, אזור צהוב

דורון שמואלי:  אפשר להגיע למצב של כמות ילדים בממ"מ, בכיתות לשינה, או שהייה, כשיש עשר דקות לאזעקה, אנחנו נסתדר עם זה

אליהו דלל: תודה רבה, נציג האוצר נמצא בזום?      

רום בר-אב: כן, שלום

אליהו דלל: שלום וברכה, שמעת חלק מהדיון? דיברו פה על המיגונים גם בנושא של הגנים הפרטיים, וגם בנושא של הגנים העירוניים, או הממשלתיים

אליהו דלל:  יש לך תשובות לחלק מהדברים? מה המדיניות של שר האוצר?     

רום בר-אב: הקשבנו לכול הנקודות, אני חושב שכרגע המסגרות שנמצאות מגיל 3 ומעלה מקבלות מענה ממשרד החינוך

אליהו דלל: איך הן מקבלות מענה אם אין לכם נתונים? לא למשרד החינוך, ולאף אחד אחר אין נתונים

אליהו דלל:  אם משרד החינוך לא יודע מה ממוגן ומה לא, מגילאי 3-6, אז איך אתם יודעים?     

הדר פוקס: שלום, מדברת הדר, אני רפרנטית חינוך במשרד האוצר

הדר פוקס:  אנחנו מקצים כול שנה 80 מיליון ₪ עבור מיגון של מוסדות חינוך

הדר פוקס:  מדובר גם על גנים, וגם על בתי ספר

אליהו דלל: את יכולה לומר לי את החלוקה? מה לגנים, אנחנו מדברים על הגיל הרך

אליהו דלל:  הדיון היום מתבסס על גילאי לידה עד 6

הדר פוקס: אני לא יודעת לומר את החלוקה

אליהו דלל: אם אפשר, תעבירי לנו את החלוקה הזאת תוך שבוע

הדר פוקס: אני אדבר עם משרד החינוך

אליהו דלל: תתאמו עם משרד החינוך

הדר פוקס: בנוסף לתקציב השוטף של בנייה של כיתות לימוד בבתי ספר וגנים חדשים, ששם או שהם עומדים בתקן המיגון במבנים בהתאם לסטנדרטים

הדר פוקס:  כלומר, התקציב של ה-80 מיליון ₪ שהתייחסתי אליו, הוא עבור מוסדות ישנים שצריך בעצם רק למגן אותם, ולא לבנות מוסדות חדשים

אליהו דלל: אני מניח שזה תוקצב ל-2023, אבל מאחר וקרה משהו ב-7 באוקטובר, האם אתם מתכוונים להגדיל את התקציב הזה?     

הדר פוקס: הועבר תקציב עבור מיגוניות לישובים בפזורה הבדואית, ששם הפערים היו מאוד משמעותיים

אליהו דלל: באיזה סכום, 15 מיליון ₪?     

הדר פוקס: אני חושבת שטיפה יותר, אבל אני יכולה לוודא עם צוות הפנים

אליהו דלל: זה הסכום שציינתם בוועדה שהייתה פה לפני כשבועיים בערך

אליהו דלל:  אני מדבר על הגדלה בגנים עד גיל 6, האם לשם תהיה תוספת?     

הדר פוקס: עוד לא התקיימו הדיונים מול משרד החינוך

אליהו דלל: אתם תבקשו תוספת? או שאנחנו נצטרך לבקש דרך הוועדה

הדר פוקס: בסופו של דבר משרד החינוך יצטרך להציג לנו את הפערים, כמו שציינתם יש פה פערים של נתונים

אליהו דלל: שאלתיאל שמעת? התפקיד שלך לבקש יותר כסף, זה נופל עליך

שאלתיאל רם: ה-80 מיליון ש"ח זה לרעידות אדמה, זה נתון אחר לגמרי, במקרה אני קצת בקיא

אליהו דלל: טוענים במשרד החינוך שה-80 מיליון ₪ זה לרעידות אדמה, זה לא קשור למיגונים בכלל, זה נכון?     

הדר פוקס: זה כן מיועד לחיזוק מבנים

אליהו דלל: יש הבדל בין חיזוק מבנים למיגוניות, או שזה אותו הדבר?     

הדר פוקס: זה גם מיועד להתמודדות עם רעידות אדמה, וגם באספקטים של מיגון

אליהו דלל: את הוויכוח הזה תנהלו בניכם, אנחנו כן מעוניינים ליצור מיגון ואם זה מתקציב של רעידות אדמה וזה הולך ביחד, מה טוב

אליהו דלל:  מבחינתנו מיגון לילדים הוא גם בנושא של ירי רקטות או טילים, וגם בנושא של רעידות אדמה

אליהו דלל:      אני רוצה לומר גם לאוצר, ובכלל למשתתפי הדיון: גן פרטי זו לא בעיה פרטית, ואני רוצה שהאוצר יבין את זה

אליהו דלל:  למה בעצם יש גן פרטי? – כי המדינה לא השלימה את החוסר בנושא גנים, ולכן יש גם גן פרטי, והמדינה צריכה לברך על כך שיש גן פרטי

אליהו דלל:  הגנים הפרטיים משלימים את מה שהמדינה לא נתנה, ולא נותנת

אליהו דלל:  אם המדינה הייתה בונה גנים, והייתה נותנת את זה במחיר סביר, אז לא היו גנים פרטיים והשוק היה נראה אחרת

אליהו דלל:  מאחר והשוק הזה נותן פתרון שהמדינה לא נותנת, אז המדינה תצטרך לחשוב איך לתת את הפתרון למיגונים באותם גנים פרטיים

אליהו דלל:      הועלו פה כול מיני רעיונות בנושא של מיסוי, השקעה או כול דבר אחר

אליהו דלל:  אני חושב שהנושא הזה צריך לבוא לדיון בוועדת הכלכלה, או באיזושהי ועדה אחרת, כדי להבין איך ניתן לקדם את זה בצורה כזאת שהגנים ימשיכו לתפקד מבלי להעמיס את נושא המיגון על ההורים, כי זה דבר שיהיה בלתי נסבל

אליהו דלל:  זו אמירה שאני אומר אותה לכול הנוכחים, אבל בעיקר למשרד האוצר, וגם למשרדי הממשלה שמטפלים בנושא הזה

אליהו דלל:  תודה רבה, יש עוד מישהו שרצה לדבר?     

גלה דינציס: שלום לכולם, ותודה רבה לחבר הכנסת דלל, תודה רבה למיטל להבי שמקדמת את נושא המיגון המאוד חשוב, תודה לציפי שדיברה פה על דברים מאוד חשובים

גלה דינציס:  אני יו"ר ביטחון של בית הספר עירוני ה', שזה בית ספר שהוא חטיבת ביניים ותיכון בצפון תל אביב

גלה דינציס:  לפי פיקוד העורף, יש רק ל-15% מהתלמידים מיגון תקני, שזה אומר מקלט, שאגב הירידה אליו מאוד צרה, ובזמן אמת הילדים שבלחץ דוחפים, ולא מספיקים לרדת תוך דקה

גלה דינציס:  כלומר, כשיש צבע צהוב הילדים פשוט נמצאים בבית, והם היו חודשיים בבית בזום

גלה דינציס:      אני רוצה להזכיר שזה דור הזומים, שהיו שנתיים בזום לפני

גלה דינציס:  אנחנו מבקשים שתתקיים ועדה בנושא שלנו בדחיפות כדי להעלות את הפרצות בוועדה הזאת כי כרגע אין זמן לדבר כמו שצריך על הנושא

גלה דינציס:  נכון לעכשיו, בזמן האזעקה הילדים יורדים לאולם הספורט, שהחלונות שלו ממוגנים בשקי חול

גלה דינציס:  כמו שציפי ציינה, אנחנו בית ספר שלפני שנה וחצי עבר שיפוץ נרחב, אבל נושא המיגון נשאר מחוץ לפריים לגמרי

גלה דינציס:       נכון לעכשיו מבחינת עיריית תל אביב, הנושא יכול להיות מטופל בבניית אגף חדש, ואז יהיה באמת מיגון, אבל הצפי שלו זה ספטמבר 2025

גלה דינציס:  כלומר, לשנה הנוכחית ולשנה הבאה אין לנו פתרון, בטח במצב של פתיחת החזית הצפונית, או החמרת המצב הבטחוני בדרום

גלה דינציס:  אנחנו מבקשים פתרון, אנחנו מוסד מוכר

אליהו דלל: פניתם למשרד החינוך?     

גלה דינציס: אנחנו כרגע פונים אליכם ומבקשים

ציפי לבני: חבר הכנסת דלל, למה הפניה היא אך ורק למשרד החינוך? למה גם לא לרשות, הרי מדובר בתיכון שהוא תיכון רשותי

ציפי לבני:  אני מציעה אולי שיהיה איזשהו פיקוח של הוועדה עצמה על מה שקורה

ציפי לבני:  המבנה שייך לרשות, וזו תפקידה של הרשות

אליהו דלל: הנושא של הדיון היום מיועד בעיקר לילדים בגילאי לידה עד 6, בגיל הרך

אביב רוקח: חבר הכנסת דלל, אפשר בקשה? בסוף הדיון אמרנו שתוציאו מסקנות

אביב רוקח:  לגבי ההשתה של הסכומים, יש תקנת חוזר מנכ"ל, שמדבר במידה ורשות מקצה שטח למוסד, היא צריכה לגבות ממנו סכום סמלי

אביב רוקח:  לאחר בדיקה עם קרוב ל-15 רשויות, הסכום הסמלי משתנה בין 100-7,000 ₪

אביב רוקח:       הכסף מושת עלינו ההורים, אם הוועדה יכולה לבקש איזשהו עדכון לחוזר מנכ"ל, שהסכום הסמלי יוקצב

אביב רוקח:  100 ₪ שזה סכום סמלי, אני לא יודע, אבל משהו שבסוף לא יושת עלינו

אביב רוקח:  יש רשויות שגובות סכום סמלי, בטענה שזה סמלי, יש לי גן שמשלם 16,000 ₪

אביב רוקח:  אז אם זה משהו שבאמת הוועדה יכולה לצאת בהחלטה איתו

אביב רוקח:  יש חוזר מנכ"ל, אם אני לא טועה זה משרד הפנים

אליהו דלל: אני אשמח שאנחנו נכניס את זה בהמלצות שלנו, אנחנו לא ועדה שהיא מחליטה, או מחוקקת, אנחנו יכולים להמליץ

אליהו דלל:  תעביר את כול הנתונים שציינת הרגע לתמי, מנהלת הוועדה, ובמידת הצורך נבחן את זה, ואם צריך אנחנו נוסיף את זה להמלצות שלנו

אביב רוקח: תודה רבה

אליהו דלל: תודה רבה, אני רוצה לקרוא פה את ההחלטות של הוועדה: הוועדה קובעת כי הזכות למיגון היא חלק מהזכות לחיים ולחינוך של הגיל הרך

אליהו דלל:  הוועדה קוראת למגן את חוק מיגון מוסדות החינוך, כולל מוסדות החינוך הפרטיים

אליהו דלל:       למשרד החינוך, הוועדה סוברת שהצפי לסיום סקר מיגון או מיפוי בנוגע לגני ילדים עירוניים בגילאי 3-6, שנתיים, אינו סביר

אליהו דלל:  הוועדה דורשת לקיים סקר עד סוף ינואר באמצעות הרשויות המקומיות

אליהו דלל:  אני לא צריך פה חתך גדול מאוד, אתם יכולים לרשום את זה, יש מיגון, אין מיגון, ואיפה שיש מיגון, בחלוקת תקין לא תקין, אם אפשר

אליהו דלל:       לפיקוד העורף ולמשרד החינוך, הוועדה שמעה שקיימים פתרונות יישומיים למיגון גנים ומבנים

אליהו דלל:  הוועדה קוראת לבחון את הפתרונות ולאשרם בדחיפות

אליהו דלל:  הוועדה מבקשת לאפשר את הגדלת הגודל המינימלי של מרחב מוגן שיאפשר שהות של מספר ילדים גדול יותר

אליהו דלל:  הוועדה קוראת להשוות בין ההנחיות לגני עירייה, וגנים פרטיים, ולא להקשות דווקא על הגנים הפרטיים

אליהו דלל:       למשרד הפנים, מנהל התכנון, הוועדה מבקשת לאפשר לגנים פרטיים השוהים בדירות או בתים, למגן את עצמם מתוקף תקנה תמ"א/1/40/א

אליהו דלל:  למשרד הפנים, מרכז השלטון המקומי ומשרד החינוך, באשר בנייה עתידית, הוועדה קוראת להקצות מרחבים לגנים פרטיים בבניינים ובשכונות שעתידות להיבנות

אליהו דלל:       הוועדה קוראת לחייב את הרשויות המקומיות לבנות מענה מיגון בהקמה ושיפוץ מוסדות החינוך

אליהו דלל:  למשרד האוצר, הוועדה קוראת לסייע לגנים פרטיים על ידי מימון, או על ידי מתן פטורים, או כול רעיון אחר

אליהו דלל:  הכנסת חובת מיגון דרך חוק הפיקוח של מעונות יום לפעוטות, חייב להיות לצד תקצוב המדינה, ללא זה הגנים יקרסו, ולמדינה אין מענה

אליהו דלל:  תודה רבה לכם, יום טוב